
El a bira un problema di tur fin di siman 

Hobennan pafo di Bahia,ta reuni.bebe 

publicamente pa despues crea problema 

DIASABRA madruga un pa- paz y trankilidad atrobe den e 
truya policial cu tabata pasando area.Di acuerdo cu informacion 
den e hotzone a pidi re-fuerzo cu nos di AWEMainta ta haya, 
ya cu e publico no tabata sigui e problema no ta paden den 
ordo di e polisnan n’e sitio. Me- p.e. Bahia of otro nightclub ey- 
sora a presenta como 5 patruya banda, pero di hendenan cu ta 
policial mas di tur direccion bin cu nan auto, “carga”, “bon 
y a brinda e asistencia desea. gestock” cu bebida y ta bebe ey 
Asina a logra core cu e multitud publicamente, loke ta contra 
cu tabata buscando problema di ley. Y ora cu polis kier core 
eybanda. Despues di a core tur cu nan, nan kier lanta contra 
e hendenan aki a cuminsa reina di polis. 





Ilni e diferente etapanan escolar den un solo scol lo 
por trese un mayor unidad entre nos hendenan ^4 

Ainda bario tin problema 
cu choller Mericano cu 
no por wordo deporta 


PRESENCIA di polis a wordo pidi diabierna mainta pa 7’or, na 
un cas na Ponton, unda e conocido choller Mericano P.B. di 33 
ana ta biba. Ultimamente e tabata den noticia, ora cu bisinanan 
a yama polis, como cu e tabata duna alohamento pa un cantidad 
di chollernan ambulante. 

E biaha aki, polis a wordo yama, como cu chollernan tabata horta 
den su cas. Ora cu polis a yega nan ta topa cu P.B. drumi riba 
cama. Polis a mira cu el a wordo maltrata, pero tambe e tabata 
fuerte bao di influencia di droga. 

El a bisa polis cu ta un anochi prome, un cantidad di choller a 
bati’e. Un bisina ta bisa polis cu e ta purba di yuda tata di P.B. pa 
mande bek Estados Unidos. E ta bisa cu el a busca ayudo cerca e 
instancianan concerni, pero ningun no por haci nada. 

Pero segun e bisina el a tuma contacto cu Guarda nos Costa, pero 
nan tampoco a haci nada. E ta bisa cu for di dia cu e homber ey 
a bin biba den e becindario, nan tin masha hopi problema cu 
choller. 

Polis a puntra e bisina informacion di tata di P.B, kende ta un 
conocido bankero na Merca y lo mira con nan por yude pa mande 
bay su pais. 


6 Homber ta atraca un 
persona riba parkeerplaats 
di un highrise hotel 

POLIS ta bay diasabra madruga na un establecimento, banda di 
un lugar di parkeer di un highrise hotel, pa un atraco. N’e sitio, 
polis ta papia cu e homber dono di e lugar, kende a yama polis, 
y e ta bisa cu un homber color scur, bisti cu camisa cora y short a 
core bin busca ayudo den su lugar, como cu e ta bisa cu 6 homber 
a atake y a atrake. 

El a logra los for di nan y a core bay busca ayudo. E homber ta bisa 
polis cu ora el a bay pa yama polis, e homber victima a disparce. 
Polis a buske den becindario, pero no a topa cune. 


Habi tantenan di Jan 
Flemming ta keha di Jan 
Flemming Soldiers 

ASISTENCIA di polis a wordo pidi diadomingo pa 2’or di 
madruga, na un cas na Jan Flemming, unda e habitantenan ta 
haya molester di e hobennan cu ta forma parti di e gang di Jan 
Flemming Soldiers. 

Ora cu polis ta yega n’e lugar, dilanti di un cas, nan ta haya un 
grupo di mucha homber sinta. Polis a papia cu nan y nan a bisa cu 
nan no ta haciendo nada malo, sino cu nan ta sinta ta combersa 
cu otro. Nan lenguaje usa “chili”. 

Polis a bisa cu e habitantenan ta haya molester di nan y tambe 
polis a papia cu e bisinanan, kende ta bisa cu nan no ta sinti nan 
mes safe cu presencia di e gang den nan becindario. Polis a core 
cu nan for di e lugar. 


Unda e radar a keda? 

Varios ilegal a drenta Aruba y no 
a ser haya te ainda 



TABATA den oranan di ayera 
mainta, cu alarma a ser bati 
cu lo tin aigun persona ilegal a 
drenta Aruba. Pa ora cu polis a 
bay na Roger’s Beach, nan a bin 
haya un boto cu su capitan y un 
matros abordo, kendenan a ad- 
miti cu den oranan di madruga, 
nan a haya nan mes forza di 
drenta Roger’s Beach pa baha e 
“pasaheronan” cu nan tabatin. 


Segun e capitan, como 8 per¬ 
sona a baha y nan a tuma nan 
rumbo. 

Loke cu a pasa ta, cu el a sali for 
di Venezuela cu e grupo di per- 
sonanan aki, pero a hay’e forza 
ta drenta na Roger’s Beach, ora 
cu e boto a dana. Esey tabata e 
caminda mas serca e momento 
ey. 

Ambos persona, esta e capitan y 


e matros a ser deteni y pasa over 
pa Guarda nos Costa, mientras 
cu e boto a keda confisca y ta na 
haf di Guardocosta di Reino na 
Savaneta. Unda e 8 ilegalnan 
ta, esey te cu ayera tardi, nan 
ta “spoorloos”. Pero Guarda 
nos Costa a garantisa, cu lo 
haya nan y tambe lo bay over 
na detene esnan cu ta yuda e 
hendenan aki na Aruba. 


Den reunion di diabierne 

MEP y AVP no por a haya otro riba candidato 
pa Algemene Rekenkamer 

A presente otro candidato pa dicidi riba dje awe 



DIABIERNA ultimo, Parla¬ 
mento, esta e dos fraccionnan 
mas grandi, AVP y MEP no por 
a yega na un consensus riba 
e candidato pa yena vactura 
cu tin den Algemene Reken¬ 
kamer. AVP y MEP a presenta 
nan respectivo candidatonan, 
pero e dos partidonan aki, no 
por yega na acuerdo pa sostene 
un solo candidato. Y tin biaha 
nos mester bisa, cu esaki ta pa 
motibo di capricho. 

Un di e candidatonan aki, sigur 
ta un persona masha califica 


mes, y tin conocemento di 
loke ta control financiero, pero 
manera menciona, MEP no kier 
sosten’e pa motibo di loke cu a 
pasa den pasado recien. 
Fraccion di AVP e ora ey a pre¬ 
senta otro candidato, cu por 
ta MEP lo por sostene y asina 
dialuna awor, lo por haya su 
aprobacion. 

Y loke a yama nos atencion di 
henter e discusion aki tabata 
cu despues di e reunion sin por 
a yega na un consensus, ata 
miembronan di fraccion di AVP 


y di MEP, hunto cu Presidente 
di Parlamento y aigun miembro 
di personal di Staten, a dicidi di 
bay come hunto na Amazonia 
Restaurant. 

Por ta bao di cuminda y bebida, 
nan lo por haya otro, pues un 
lobbymento formal, anto riba 
cuenta di pueblo. Pueblo ta 
paga e cuminda y bebida aki 
tog. 

Pueblo no rabia bringa cu otro, 
pasobra e politiconan mes ta 
haya otro na mesa di cuminda 
y bebida. 

Presidente di Parlamento, drs. Mervin Wyatt-Ras E lo wordo manda Hulanda 


Ta spera cu por yega na otro 
pa loke ta trata Presidencia di 
Contraloria General 



PARLAMENTO di Aruba ta tratando na yega na 
otro p’asina haci un proposicion pa loke ta trata 
e presidencia di Contraloria General. 

For di aha pasa juni, e proceso aki a inicia ora 
Parlamento a ricibi carta di Contraloria General 
cu contrario na pasado cu ta nombra un persona 
renombra den e organo aki lo haci un proceso di 
solicitacion pa cu e candidatonan, segun splica- 
cion recibi for di Predidente di Parlamento, drs. 
Mervin Wyatt Ras. 

Parlamento a contesta na september 2007 cu 
Parlamento lo kier mantene e sistema usual cu 
tin, esta di apunta personanan califica y renom¬ 
bra cu un reputacion intachabel den comunidad, 
mirando cu ta trata un organo halto segun nos 
Constitucion. 

Desde december di aha pasa a trata e nombernan 
proponi sinembargo aunke cu a parce cu a yega 
na otro den reunion di comision central, e re¬ 


union publico di dia 11 di januari a ser suspendi te 
dia 26 di februari y esaki atrobe a keda suspendi 
te dia 28 di februari unda a vota y a resulta cu e 
candidato pa Presidente no a carga mayoria di 
dos tercera parti di e total miembronan di Parla¬ 
mento presente. Esaki segun nos Constitucion. 

Segun drs. Mervin Wyatt-Ras, den reunion 
publico di dia 5 di maart a dicidi di manda e 
proposicion bek pa reunion di Comision Cen¬ 
tral y Parlamento a dicidi di manda un carta pa 
informa Contraloria General di esaki y pa por 
manda Parlamento un otro proposicion. A base 
di contesta di Contraloria General pa Parlamento 
mes bin cu proposicion, Parlamento a tuma deci¬ 
sion pa lanta un Petite Committee, consistiendo 
di representante di cada fraccion, cu e tarea pa 
dentro di un par di siman yega na un proposicion 
pa Staten. 

Un fraccion, esta di RED a bisa cu e lo no participa 
den e comite. Despues di e prome reunion a pidi 
pa uitstel te dia 1 di juli y a pone riba agenda pa 
trata e proposicion den Comision Central dia 4 di 
juli, cual reunion a ser suspendi pa motibo cu e 
comision no a yega ainda na un proposicion. Esta 
manera nos di AWEMainta a informa, fraccion di 
AVP y MEP no por a haya otro riba dos candidato 
cu tin, cu ta R.H. y G.W. 

E fecha p’e siguiente reunion ta awe dialuna 
dia 7 di juli, en espera cu si lo yega na un deci¬ 
sion prome cu reces, cu lo cuminsa otro siman, 
segun Presidente di Parlamento, drs. Mervin 
Wyatt-Ras. 

AWEMainta por bisa, cu durante e comemento 
diabierne ultimo na Amazonia, AVP y MEP a haya 
otro cu un solo candidato cu ta J.d.V, kende awe 
lo keda aproba den e reunion. 


Eugene Lampe a pidi Huez pa 
haci test di DNA pa determina 
si su tata ta su tata biologico 



DIABIERNE ultimo, a presenta dilanti Huez, den un caso pro¬ 
forma, Eugene Lampe, kende manera ta conoci a asesina su tata, 
mama y un ruman riba un diabierna y cu den oranan di anochi, e 
curpanan sin bida a keda descubri. 

E caso hudicial aki a bin dilanti, pasobra ya caba Huez Comisario 
a dicidi cu lo mand’e Hulanda pa intern’e den Pieterbaan Centrum 
na Utrecht, pa cual Gobierno a bay di acuerdo pa cubri aigun gasto. 
N’e centro aki, Eugene Lampe lo keda como 7 siman. 

Den Corte, Eugene Lampe a sorprende tur hende, ora cu el a pidi 
Huez pa laga haci test di DNA riba su tata, pa determina si e ta 
su tata biologico. Cu e hecho aki so, por conclui cu e no ta bon di 
cabez. 

Fin di luna aki, Eugene Lampe lo wordo manda Hulanda y lo wordo 
interna den Pieterbaan Centrum pa como 7 siman. Despues lo traha 
un raport di su comportacion, cu lo wordo agrega n’e procesverbal, 
cu lo wordo entrega na Ministerio Publico y consecuentemente 
trata den Corte. 

Ministerio Publico a duna di conoce, cu pa luna di november, ta 
spera di presenta e caso di Eugene Lampe den Corte, unda lo de¬ 
termina si e merece di ser castiga pa loke el a haci cu su mayornan 
y un ruman homber di dje. 

Uni e diferente etapanan escolar den un solo scol lo por 
trese un mayor unidad entre nos hendenan 


NA Aruba por a mira ultimo 
tempo cu Departamento di 
Asuntonan Social ta buscando 
pa tin mas unidad. Nan a bin 
cu un programa pa conecta cu 
bo mes, concecta cu bo bario, 
conecta cu bo pareha, etc. 

Un iniciativa asina sigur ta di 
elogia, ya cu ta un forma pa 
trese un unidad asina necesario 
pa desaroyo di un pais. Pero 
si analiza esaki, e obhetivo cu 
nan ta buscando por a cum- 
insa for di un edad mucho mas 
trempan, si bin cu e cambionan 
necesario. 

Mirando cu e minister di Asun¬ 
tonan Social tambe ta esun di 
Ensenansa, por bisa cu e cart- 


eranan aki ta e combinacion 
perfecto pa yega na un unidad 
for di un edad hopi trempan 
caba. 

Aki ta referi cu e sistema escolar 
na Aruba no ta esun mihor pa 
promove unidad. E muchanan 
ta drenta un scol preparatorio 
y ta bai eynan pa dos aha. 
Despues di esaki, e lazonan di 
amistad crea na e scol aki ta 
kibra mayoria di biaha pasobra 
e muchanan ta bai diferente 
scolnan basico. E proceso pa 
crea lazonan di amistad ta 
inicia den klas 1 atrobe y si tin 
suerte nan lo sigui te cu klas 6 
na momento cu esakinan ta ki¬ 
bra pasobra atrobe e muchanan 


mester cambia di scol y mayoria 
di biaha ta diferente scol nan 
ta bai of den caso cu nan bai e 
mesun scol, e posibilidadnan pa 
nan ta den mesun klas ta casi 
inexistente. 

Esaki ta mustra cu nos sistema 
escolar no ta promove na nin- 
gun momento e continuacion 
di e lazonan di amistad, cu sigur 
ta un base fuerte pa cu e desa¬ 
royo di un persona. Na Aruba 
ta masha tiki por bisa cu nan 
tin un amigo for di kleuter of 
for di basis. Esnan cu un tempo 
tabata amigonan inseparabel 
diripiente a bira personanan 
conoci, cu si topanan riba caya 
ta cuminda otro y porta ta pa- 


pia 2 of 3 minuut cu otro, pero 
nada mas. 

Por mira p.e. na Merca caminda 
e muchanan ta cuminsa for di 
scol preparatorio hunto y ta 
sigui asina te ora nan caba nan 
high school. Eynan e lazonan 
di amistad ta algo duradero y 
por mira con esaki ta influencia 
e desaroyo di e muchanan- 
hobennan y nan futuro como 
adultonan. 

Tur hende ta conciente cu na 
Aruba nos no tin e infrastruc- 
tura pa bin cu scolnan cu ta 
cuminsa for di scol prepara¬ 
torio y sigui bai te ultimo ana 
di scol secundario, pero lo 
por pensa pa den futuro yega 


na algo asina, of probecha e 
edficionan existente y haci un 
combinacion, caminda p.e. Scol 
A ta ocupa un edificio pa scol 
preparatorio, otro pa basico y 
otro pa secudario. 

Di e forma aki lo por bisa cu 
e posibilidadnan pa mantene 
un amistad pa bida largo lo ta 
hopi mas grandi cu na e mo- 
mentonan aki. Por mira awor 
cu fin di aha escolar a yega con 
muchanan cu ta cabando nan 
klas 6 lo mester bisa ayo na 
nan amigonan di 6 aha largo, 
sabiendo cu posiblemente nan 
no lo topa mas cu otro y tristo ta 
cu esaki por wordo evita si tuma 
e pasonan necesario. 


Cachonan ta trip hunto tambe 



DIASABRA manece diadomingo por a mira un grupo di cacho ta trip hunto. Por ta despues di un 
anochi di paranda nan a dicidi di bai sosega un rato banda di lama y asina hunto wak e salida di 
solo. 

E por zona pret, pero a yega momento pa instancianan concerni pone mas atencion riba esaki, pa 
evita cu e cachonan ‘Rubiano’ aki sufri of causa dano na nos turismo. 


Supuesto e-mail di Setar circulando 

Hendenan mester tene cuidou pa no cai den e trampa aki 


DIFERENTE persona a haya 
den nan inbox un mail cu su- 
puestamente lo a wordo manda 
pa Setar caminda ta bisa cu e 
serviconan di website di Set- 
arnet internet ta confrontando 
aigun problema relaciona cu 
e cuentanan di e-mail di cada 
cliente debi na eror 334409, y 
cu debi na esaki dentro di aigun 
dia e personanan aki no lo por 
tin acceso na nan cuenta. 

Pa e motibo ey, supuestamente 
Setar ta pidiendo e clientenan 
pa manda nan email adres y 
nan pasword pa un update di 


nan cuenta nobo. E informacion 
aki lo mester wordo manda pa 
upgradeemaillink@gmail.com 

Segun e mail aki nan no ta man- 
dando e e-mail aki for di nan 
propio cuenta priva ta debi na 
un problema tecnico. 

Na final e supuesto Setar ta pidi 
e cliente pa manda nan email 
adres completo, nan password, 
pais, fecha di nacemento y 
nomber completo. 
AWEMainta kier alerta tur 
hende cu e mail aki ta un spam, 
e informacion cu e mail aki ta 
contene no ta berdad y unico 


cos cu e persona(nan) cu a dis- 
tribui e email aki ta buscando 
ta haya e acceso na e diferente 
cuentanan di e clientenan di 
Setarnet. Motibo pa esaki por ta 
diferente, e por ta simplemente 
un joke, pero por yega asina leu 
cu nan lo kier usa e informacion 
di e personanan aki pa comete 
diferente actonan criminal. 
Pesey na momento cu ricibi e 
mail aki, mihor cos cu por haci 
ta delete of avisa e departa¬ 
mento di Setar concerni pa wak 
si tin aigun manera pa track e 
adres aki. 


No ta na Playa so, pero 
tambe na Baby Beach, 
nan ta haya anti-social 



AYERA mainta, ora cu nos tabata 
haci nos recorido den Seroe Colo- 
rado, nos a ser informa cu e locali- 
dad cu ta bende snack y bebida na 
Baby Beach, a haya bishita indesea 
di anti-social (nan). Nan a kibra e 
localidad aki, pero no por a bay 
cu nada, pasobra e dononan no ta 
laga nada pa nan bay cune. E dano 
haci ta considerable y esey ta mas 
hopi, cu cualkier cos cu nan por a 
bay cune. E caso aki tin atencion 
di polis. 

Hotelnan a cuminsa sera nan lugar di parkeo pa localnan 


ULTIMO tempo por mira 
un desaroyo tremendo den 
e area di Piam Beach dilanti 
di e hotelnan high rise. Esaki 
ta trese cune un cantidad di 
movecion, specialmente den 


oranan di anochi. Dor cu no 
tin hopi lugar di parkeo den e 
area y otronan ta cobra pa ora, 
hopi hende ta prefera di para 
nan auto den e parkeerplaats 
di e hotelnan. 


Consecuencia di esaki ta cu 
varios biaha e turistanan cu 
ta hospedando na e hotel no 
ta haya lugar di parkeo y sigur 
tabata keha pa cu e situacion 
desagradabel aki. Gerencia 


di diferente hotelnan e ora 
a tuma e decision cu nan no 
lo permiti mas pa hendenan 
local para den nan lugar di 
parkeo, independiente si nan 
ta bai haci uso di nan propio 

facilidadnan. 

Logicamente tin varios perso- 
nanan local disgusta pa cu e 
medida aki, cual nan ta con- 
sidera un violacion pa cu nan 
derechonan. Nan ta bisa cu si 
nan lo a para nan auto eyden 
y bai un otro caminda nan lo 
por compronde esaki, pero si 
nan ta bai haci uso y paga pa 
un di e facilidadnan di e hotel, 
e medida aki ta ilogico. 
Logicamente pa e security 
guards di e hotelnan no ta 
facil pa distingui kende ta 
bai drenta e hotel y ken no, 
pero sigur mester busca un 
manera pa controla esaki, de 
lo contrario e hotelnan lo por 
perde varios di nan clientenan 
local. 

Den e mesun cuadro aki mester 
menciona tambe cu hopi hen¬ 
de ta prefera di para nan auto 
caminda no ta permiti en bes 
di paga 2 florin pa para nan 
auto den un parkeerplaats. E 
situacion aki por trese segu- 
ridad di trafico den peliger 
y tanten cu polis no actua cu 
man duro pa cu esaki, e prac- 
tica aki lo sigui tuma lugar cu 
e consecuencianan negativo 
cu e lo por trese cune. 

Pa loke ta trata gobierno, 
nan mester cuminsa wak ki 
solucion nan por trese pa 
cu lugar di parkeo of den 
su defecto, promer cu duna 
un permiso di construccion, 
zorg pa e lugar lo tin sufi- 
ciente lugar di parkeo pa e 
hendenan cu lo por bishita e 
establecimento(nan). 

Loke a Pasa... 


Accidente na Caya Frere Alexius 


DIABIERNA atardi a drenta 
informacion di un accidente 
cu a tuma lugar na Caya Frere 
Alexius. Mesora a dirigi un 
patruya policial n’e sitio, pero 
debi cu tur e patruyanan di 
Oranjestad tabata ocupa a so- 
licita patruya di Noord pa bin 
pa duna un man. Na yegada di 
e patruya, polis a encontra e 
autonan envolvi den e accidente 
mey-mey di caminda. Fotografo 
di AWEMainta no a logra haya 
mucho informacion di e acci¬ 
dente aki, ya cu tabatin varios 
suseso n’e mesun ora y mester 
a bay un otro sitio pa cubri un 
di e otro susesonan. 




Para auto den direccion prohibi, causando accidente 

Ta cuminsa un discusion y 
kier bringa pa regia cuenta 


DIASABRA madruga Central di Polis ta dirigi 
varios patruya den becindario di Yuwana Beer 
unda tin un discusion andando y cu probable- 
mente lo bay termina den partimento di sla. 
Mesora varios patruya policial a dirigi nan mes 
n’e sitio indica. Na yegada di e patruyanan a bin 
descubri cu aki ta trata di un accidente unda 
cu e partidonan a cuminza discuti cu otro y a 
yega te na insulta otro, pero na yegada di polis e 
situacion a calma. 

E accidente mes a sosode ora cu un auto a bay bira 
na man drechi y a rasca un otro auto cu tabata 
para na lugar prohibi y den direccion prohibi. 
Polis a atende e accidente y a intermedia entre e 
partidonan den cual tabatin un muher cu lo a ser 
insulta, pero a keda teima riba e insulto te hasta 
despues cu polis a termina. 




Velero for di Corsow 
a pega riba rif dilanti 
entrada di haf di 
Oranjestad 



DIABIERNA atardi net ora solo ta bahando, esnan riba lama 
banda di haf di Oranjestad, a nota cu un velero a pega riba e rif 
banda pariba di e haf. Mesora e hendanan aki a bati alarma y 
e helicopter di Warda nos Costa a yega den sercania y a pasa e 
informacion over n’esnan concerni. Un rato despues e velero a 
logra libera su mes, segun informacion cu nos a ricibi ya caba 
e boto aki tabata den problema poco mas pariba caba. 

Hoben no kier tende di polis, 
ta bira balente y insulta polis 


DIASABRA madruga ora polis tabata treciendo 
ordo y trankilidad den Caya G.F. Betico Croes, un 
hoben cu no kier a sigui ordo di polis a sinti su 
mes duro y a lanta cu polis y a habri boca cu nan. 
Ora cu mas polis a yega y na diferente ocasion a 
avisa e hoben p’e bay for di eynan, el a dicidi di 
cana bay, pero na caminda el a lansa un cantidad 
di insulto masha baho den direccion di polis y a 
core drenta auto. 

Chofer di e auto a core sera e auto na lock, polis 
a avisa e chofer pa habri e lock sino nan lo kibra 
e bentana, e chofer a habri e lock y mesora 2 
agente a gara e hoben y a detene eynan mes, pero 
e insultonan a bira mas. 

Na yegada na warda, e hoben balente aki a sigui 
insulta polis na diferente ocasion y hasta e Wacht 
Commandant a hayasu parti di insulto. 

Como recompensa pa su balentia polis a dune un 
“one night stay” gratis den e Royal Suite di Warda 
di Polis na Playa. 





DeWit & VanDorp Stores SSIR 

DeWit Book & Gift - VanDorp Dakota - Aruba Post San Nicolas - VanDorp Ccrtified Mali 


A kibra bentaha di e pick-up 

pa bay cu 2500 florin 

Pakico ta laga tanto placa den auto? 



DIASABRA madruga, Central di Polis ta ricibi informe cu 
anti-socialnan a kibra y drenta horta den un pick-up cu ta para 
den Arendsstraat. Mesora a despacha un patruya n’e sitio. N’e 
sitio a bin tende for di e dono di e pick-up cu e tabata drumi y 
di ripiente el a tende un sonido duro y a sali bay pafo pa wak 
kico ta pasando anto el a mira un hende sinta den su pick-up. 
Mesora el a grit’e y e anti-social a core bay. 

E homber ta declara na polis cu e ta sinti falta di 5 envolop 
conteniendo cada un 500 florin, pues en total 2500 florin cu 
e mester a paga trahadornan diabierna ultimo, pero debi cu 
el a cay laat el a keda di bay paga nan diasabra madruga ora 
cu nan cuminsa traha. Pero e choller ladron tabata prome pa 
“cobra” su parti. Polis a tuma nota di e susedido y a pasa e caso 
na man di recherche. 


Oportunidad pa bisihita 

Exposicion Herencia 
di Sclavitud 

FUNDACION Exposicion Herencia di Sclavitud ta desea di 
informa cu a peticion general a dicidi di duna oportunidad na 
tur esnan interesa pa por pasa bishita e exposicion durante e 
temporada di vacacion escolar (Juli y Augustus). Di Dialuna 
te cu Diabierne di 8:00-12:00 y 13:00-16:00. Un apelacion ta 
bai na gruponan grandi pa haci un cita na number di telefon 
583-4880, pa asina por controla e fluho di hende. E lugar 
caminda e exposicion ta tumando lugar ta: Archivo Nacional 
Aruba, Sabana Blanco 60 (ex edificio di Wimco). 

Ex muher tin otro homber 
caba, pero su ex homber 
no mag tin otro muher 



DIASABRA madruga presencia di polis ta ser solicita na 
un adres na Catiri unda lo tin un pelea andando. Mesora 2 
patruya policial di Playa a dirigi nan mes n’e sitio. Na yegada 
di polis ya caba e pelea a caba y e bringadornan a bay. 
Segun informacion extra-oficial ta indica cu un ex-muher di 
e homber bibando eynan, a bin haya su ex homber cu otro 
muher y asina a start un pelea cu hopi destruccion lagando 
e cas basta reboltea y kibra. Polis a conseha e homber pa bay 
na recherche pa entrega un keho. 

Parce cu e muher aki, tin su homber caba, pero e no kier pa 
su ex homber tin otro muher. Caso y cosa cu ta pasa awendia 
na Aruba. 


Homber burachi ta paga 
cu papel di 10 florin y 
kier buelta di 25 florin 



DIASABRA madruga Central di Polis ta dirigi un patruya 
na un tienda panort di Royal Plaza unda cu a pidi pa polis 
intermedia den un asunto. Na yegada di e patruya n’e negoshi 
a bin resulta cu un cliente cu tabata basta bebi a coy 2 cerbes 
y a paga cu un papel di 10 florin pero kier haya un buelta 
di 25 florin. Ora cu e muher a bise cu ta cu un papel di 10 
florin el a paga y cu e video-camera a graba esey, el a pidi pa 
debolbe su placa. E muher a bise cu no por ya cu el a punch 
esey caba den e cashregister y e no mag di kita esey. 

Polis a nota mesora cu e homber ta bebi y despues di a mira 
e video a bise pa mihor e bay for di e sitio sino nan ta detene. 
E homber mesora a saca su som y a ripara cu ey su flie no 
a subi y a haye obliga di bay cu e 2 boter di cerbes y cu su 
buelta, pero kita for di un papel di 10 florin. 


10 Kilo di cocaina lora den papel di regalo 



E pareha, cu nos di AWEMainta a publica riba nos front-page diasabra ultimo, nos a bin haya informa¬ 
cion oficial di vocero di Aduana diasabra ultimo. Di acuerdo cu informacion, tabata diahuebs anochi, 
2 pasahero cu tabata cla pa subi avion di KLM pa bay Hulanda, pero e cacho di droga di Aduana a 
reacciona riba varios maleta, pa cual a dicidi di haci un chequeo mas rigoroso. Den e maletanan a 
bin haya 10 kilo di cocaina, lora den papel di regalo. Inmediatamente Recherche di Aduana a bay 
over na detene e pareha aki, cu a ser pasa despues pa Departamento di Combatimento di Narcotica 
di Polis. Ta trata aki di e homber di inicialnan, F.K. kende ta naci na Albania y e muher E.G. ta naci 
na Grecia. Nan a bin for di leu, pa busca nan “regalo” pa hiba Europa, pero awor mester keda sinta 
aki na Aruba. 


Estafa t’e practica nobo 
di fechoria di e chollernan 



POR a tuma nota cu e chol¬ 
lernan a pesar di nan adiccion, 
ta usa nan cabez basta bon 
pa comete nan fechorianan. 
E practica cu nan ta usando 
awor ta di estafa victimanan di 
ladronicia for di auto. Ta asina 
cu nan ta bisa e victima pa du- 
nanan 10 florin y a cambio di 
esaki nan ta dune informacion 
riba e choller cu a horta den nan 
auto, inflormacion cu varios 
biaha no ta veridico, es decir, 
djies pa haya placa facil nan ta 
gana riba un otro choller. 

Diasabra varios victima di lad¬ 
ronicia a bai reclama e choller¬ 
nan cu supuestamente a horta 
den nan auto. Aigun di e chol¬ 
lernan aki a keda trankilo y ta¬ 
bata bisa e victimanan cu no ta 
nan a horta den nan auto. Pero 
otronan a pasa man pa boter y 


piedra y a cuminsa tira esakinan 
riba e ciudadano buscando su 
pertenencianan. Polis mester a 


atende varios di e casonan aki 
y a dicidi di core cu tur hende 
for di e area. 

Porfin polis a gara e conocido Jo Jo Antersijn 



CUMINSAMENTO di siman 
pasa tabatin e noticia cu polis a 
mira e conocido Jo Jo Antersijn 
riba dak di un refresqueria. Ora 
polis a bai buske a resulta cu el 
a desaparece caba lagando un 
buraco den e dak cu el a habri 
pa comete ladronicia. 
Aparentemente Ministerio Pub- 


lico ainda no a saca e orden di 
detencion contra Jo Jo, pero 
esaki no tabata necesario tam- 
poco, pasobra diadomingo el a 
bolbe comete un di su fechori- 
anan. El a dicidi di manda un 
bloki riba un vitrina di un tienda 
den Caya Grandi, destruyendo 
esaki. Pa su mala suerte un 


security guard den cercania 
a wak’e comete e hecho aki 
y a core su tras, pero Jo Jo a 
logra scapa atrobe. A pesar di 
esaki e security guard a duna 
un descripcion di Jo Jo na polis 
y asina a inicia un buskeda cu a 
finaliza ora nan a haye den un 
cas den Ranchostraat. 




Setar ta horta 1 
cent for di carchi 
prepaga di 5 florin 


[ 3:24 prn 

Rlert 

| New Text Message || 

1 From: CustCar i 


:arga tawata e itoso. bo 

recar 

nobo ta 5.23. E cantida^ 1 








DIASABRA merdia un ciudadano a bay recarga su saldo 
riba su telefon celular. El a cumpra un carchi prepaga di 
5 florin di Setar, pero ora e mensahe di recarga a aparece 
riba e pantaya di e telefon esaki a indica cu ta 4 florin y 99 
cent a ser recarga. Cual t’e motibo pa cu esaki no ta conoci 
y sigur Setar lo mester bai duna un splicacion riba dje. Ta 
ken sa cuanto hende no a pasa den e mesun situacion aki 
y nunca a ripara. E ciudadano aki su conclusion ta cu loke 
Setar ta cometiendo akinan ta un ladronicia, cu no tin otro 
palabra pa yama esaki. 


Muraya di CBTL basha abao 

DIASABRA mey anochi a 
drenta informe di un acci- 
dente riba e caminda di Tanki 
Leendert net dilanti e Centro 
di Bario caminda cu un auto a 
bay dal riba e cura di e centro 
y a bahsa un pida basta grandi 
di e muraya abou. Ambulans 
tambe a presenta na e sitio pa 
transporta e victima levemente 
herida pa hospital. 

Atrobe choller ta pega sushi na 
candela molestiando bisinanan 

DIASABRA atardi bisinanan 
di John G. Emanstraat y becin- 
dario a yama reclama un biaha 
mas riba e hecho cu chollernan 
a acumula un monton di sushi 
y a pega esaki na candela. E 
candela aki ta molestia habitan- 
tenan como tambe e comercian- 
tenan den becindario. Centro 
di Alarma a dirigi un unidad di 
bombero pa paga e candela. 

Monica Kock a pidi Hirsch Balin un 
investigacion pa haya sa si enberdad nos 
Arubianonan ta crea problema 


DURANTE reunion cu Min¬ 
ister di Husticia Hirsch Balin, 
parlamentario Kock a trece 
dilanti cu e no ta di acuerdo 
cu e maneho di Hulanda pa 
nos Arubianonan na Hulanda. 
Minister Hirsch Balin tin e 
intencion pa bin cu un rijk- 
swet na unda por expulsa un 
Arubiano di Hulanda si e ta 
crea molester of comete un 
acto criminal. E maneho di 
Hirsch Balin ta poni den un 
carta fecha 1 di februari 2008 
pa Tweede Kamer. Segun 
Hulanda nos Arubianonan 
ta causa molester y pesey 
nan ta bin cu e maneho. Pero 
segun parlamentario Kock no 
a wordo haci un investigacion 
si ta nos Arubianonan ta causa 
e problema aki manera Hu¬ 
landa ta declara. Kock a trece 
dilanti na Hirsch Balin cu den 
e carta mes ta menciona cu no 
tin suficiente investigacion. 


Segun e carta e cifranan cu 
nan ta menciona ta indicativo 
pa e problema en general, 
pero no ta determina den cual 
grupo e problema ta localisa. 
E cantidad y situacion di e 
personanan no ta conoci. 
Mirando esaki parlamentario 
Kock a pidi Minister Hirsch 
Balin un investigacion con- 
cerni nos Arubianonan. Kock 
kier sa cuanto di nos Arubi¬ 
anonan ta causa molester of 
ta criminal na Hulanda. Kock 
ta di opinion cu si kier bin 
cu un maneho pa drecha un 
problema, mester investiga e 
problema y mira si ta berdad e 
problema ta causa dor di Aru¬ 
biano y di cuanto Arubiano 
probematico nos ta papia? 
Mas ainda Kock a trese dilanti 
cu banda di e maneho lo bin 
e ley cu lo declara nos Aru¬ 
biano persona non grata cu ta 
trece cu ne cu e no por drenta 


Hulanda mas. Kock a puntra 
kico lo pasa cu un Turco cu a 
naturaliza y ta comete un acto 
di penal, si e lo wordo manda 
Turkia bek. 

Riba e preguntanan di Kock, 
Minister Hirsch Balin a contes- 
ta cu e no ta mira e necesidad 
pa haci un investigacion. Riba 
e di dos pregunta no a ricibi ni 
contesta. Si Hulanda no kier 
haci investigacion riba e prob¬ 
lema, no kiermen cu Aruba 
mester acepta e maneho y e 
ley cu ta biniendo. Ta obli- 
gacion di Gobierno di Aruba 
awor pa haci un investigacion 
y bringa pa defende nos Arubi¬ 
anonan. Si Gobierno di Aruba 
ta keda para na banda y haci 
nada, lo yega un dia cu Aru¬ 
biano no por bay ni Hulanda 
mas, aunke e ta ciudadano 
di Reino. E por biaha rond 
mundo pero no pa Hulanda. 
Esaki no ta aceptabel. 


Minguel Koolman, PPA 

Gobierno mester baha of 

Elimina accijns riba productonan 
deriva for di petroleo 


CU hopi antencihon nos di 
PPA. a tuma nota siman cu a 
pasa cu cierto medionan di 
comunicacion tambe, despues 
di a studia e situacion dificil cu 
nos pueblo ta pasando aden, 
a bin realisa, y tambe a manda 
un mensahe den direccion di 
Gobierno, pa cuminsa studia 
y mas pronto cu ta posible 
elimina e accijns cu tin riba 
productonan deriva di petro¬ 
leo, pa asina nos Pueblo por 
haya un alivio, y baha e pre¬ 
sion cu tin riba e pueblo aki. 
Nos di Partido PPA. ya for di 
ana pasa repetidamente a haci 
un yamada na tur partidonan 
cu tin representacion den 
Parlamento di Aruba, pa habri 
discusion den Parlamento riba 
esaki, pero te dia di awe nin- 


gun no a haya cu esaki ta algo 
importante pa nos pueblo. 
Nos di Partido PPA ta hopi 
contento cu toch tin cierto 
medionan di comunicasion 
a tuma nan tempo y studia 
esaki, y duna PPA un biaha 
mas razon. Partido PPA un 
biaha mas ta haci un yamada 
riba Gobierno di Aruba pa 
tuma esaki na serio. 

No por ta asina cu cada biaha 
cu gasolin of diesel subi ta 
djies cohe tire riba pueblo, 
pasobra pueblo mester di dje 
y mester paga pe, manera ya 
caba a worde expresa door di 
cierto di nan. Si sigui asina 
e dia lo yega cu ya no por 
paga pa esaki y e ora niun y 
ningun. 


Un cos ta sigur, awa y electri- 
cidad aki na Aruba lo no baha, 
mientras cu petroleo sigui 
subi, y e un di e armanan cu 
nos tin awor aki pa bringa e 
costo di bida cu ta subi aki tur 
dia ta e accijns riba gasoline 
y diesel, pasobra cu e accijns 
cu ta worde cobra, ta den man 
di Gobierno, y un Gobierno 
cu kier yuda su pueblo lo sa 
di haci cierto eherciocionan 
pa baha esaki. Nos di PPA ta 
spera cu awor cu medionan 
di comunicacion a bin para 
banda di nos cu mas gremio 
y sindicato tambe cuminsa 
pensa den e direccion aki y pa 
asina muy pronto nos pueblo 
por worde alivia un tiki di e 
presion cu tin riba dje, pa no 
mester warda te ora ta laat 


Rectificacion CBS 
Costo di bida ta sigui aumenta 
na Aruba 

Juni a sera cu un CPI di 4,64% 

CIFRANAN presenta pa Oficina Central di Estadistica pa luna 
di juni 2008 relaciona cu e Iindice di Prrijs di Consumo (CPI) 
ta indica cu den e luna en cuestion esaki tabata 138.88, loke ta 
representa un aumento di 1.49% compara cu e indice di mei 2008 
(136.84). 

E prome 6 lunanan di 2008 (januari te cu juni) ta mustra un 
cambio di 4.64% den e 

Indice di Prijs di Consumo, compara cu 6.40% registra den e 

mesun periodo di 

2007. 

E cambio di e Indice di Prijs di Consumo pa e ultimo 12 lunanan 
(juni 2007 te cu juni 

2008) ta 8.38%, un subida di 2.41 punto di porcentahe compara 
cu e periodo corespondiente di ana pasa (5.97%). 

E promedio anual di e tasa di inflacion pa e periodo di juni 2007 
pa juni 2008 ta 7.84%, 

un subida di 3.88 punto di porcentahe compara cu e 3.96% reg¬ 
istra den e periodo 
di juni 2006 pa juni 2007. 

Segun CBS, e cambio di e Indice di Prijs di Consumo di e ultimo 
12 lunanan (juni 2007 pa juni 2008) di 8.38%, ta e cambio mas 
halto registra den e ultimo 8 ananan pa luna di juni. 


Lema di Democracia Real pa 
campana 2009” 

Pa un mihor 
calidad di bida 

PARTIDO Democracia Real a cuminsa e siman aki cu un di su 
lemanan nobo pa campana 2009: ‘Pa un mihor calidad di bida’. 
Andin Bikker ta comenta cu bou di esey hopi temanan ta wordo 
captiva. P.e. salubridad, baha prijs di awa y coriente, cu otro 
palabra tur cos cu ta afecta e ciudadano awendia. 

E ta comenta cu nos ciudadanonan bou di e peso di BBO, bou di e 
peso di e medidanan, bou di e peso di awa y coriente ta bibando 
mas y mas den un situacion cu ta biba pa paga debe of pa fia mas 
pa endeuda nan mes mas. Cu e situacion aki e calidad di bida 
a bai perdi. Nos salubridad no ta duna e calidad cu ta spera di 
dje, nos gobernantenan no ta dunando subsidio na e scolnan pa 
e muchanan por bai scol sin tin nodo di wordo confronta cu un 
buki rifa of cu un teleton. Belasting cada bes ta subiendo mas, 
cada bes ta bin mas medida silencioso of no. 

“Bo ta puntra bo mes como ser humano pakico bo ta riba e pais 
akinan. Na Merca nan tin un lema cu bo ta riba e pais Mericano 
pa bo busca bo felicidad. Anto pakico nos Arubianonan tin un 
constitucion, pakico nos tin un gobierno, pakico nos ta biba. 
Pesey nos lema pa e eleccion cu ta bin awor ta bai ta pa ‘un mihor 
calidad di bida’”, Andin Bikker a duna di conoce. 

Na final el a mustra cu intencion di PDR ta pa duna e Arubiano un 
mihor calidad di bida y si haya e oportunidad pa drenta gobierno 
na 2009, seguramente lo haci nan maximo esfuerzo pa garantiza 
cu tur ciudadano na Aruba lo tin un mihor calidad di bida. 

Falta di cas y di ambiente conoci 



FALTA di cas y di e ambiente 
conoci (nostalgia, heimwee) 
ta algo cu mucha ta sinti ora 
e keda drumi na cas di amigo, 
ora e bai un vakantiekamp, 
pero tambe ora e ta hunto cu 
su mayor riba vakantie. Por 
ehempel e por haya falta di su 
amigonan, su camber, su cos- 
nan conoci y becindario unda 
e ta hunga. Kico nostalgia ta y 
kico bo por haci? Dicon tin mu¬ 
cha tin dificultad cu heimwee y 
otro no? Ye ta pasa? 
Malesa Suiso 
Nostalgia ( heimwee ) ta un 
sentimento, un deseo pa cos- 
nan conoci. Originalmente e 
ta nomber di un malesa, yama 
malesa Suiso. A descubri e male¬ 
sa den siglo 17 cerca soldatnan 


Suiso cu a bira malo pasobra 
nan tabata haya falta di cas. 
Notabel tabata cu e soldatnan 
a recupera completo ora nan 
tabata un par di dia back na cas. 
Mayoria di hende un biaha of 
mas tabatin molester di nostal¬ 
gia. Mayoria hende no ta broma 
cu esaki, pasobra facilmente 
otronan ta haya cu nan ta haci 
cos di mucha chikito. Nostal¬ 
gia no ta un comportacion 
exagera. Hende cu molester di 
nostalgia por bira malo di ber- 
dad. Tristesa, sinti depresivo, 
ansha y stress ta emocionnan 
cu ta pertenece na heimwee. 
Ta dificil pa bisa e motibo cu un 
mucha si tin molester di nostal¬ 
gia y e otro no y, na moda di pa- 
pia, por bai vakantie henter ana 
mes. Loke ta hunga un papel 
importante ta tambe educacion, 
ambiente y e personalidad. 
Asina bo por haya mucha cu 


gusta aventura, probabelmente 
no lo sinti mucho molester di 
heimwee. Aunke semper tin 
excepcion.Tin mucha kende pa 
hopi tempo no a haya heimwee 
direpiente ta bolbe hay’e. Bo 
no sa kico pa spera, pero un 
cos ta sigur: tempran of laat e 
ta pasa. 

Bon prepara 
Dor di prepara un mucha bon 
riba e ambiente y circumstan- 
cianan nobo, e chance pa haya 
nostalgia ta bira menos. Papia 
y conta bo yiu loke e por spera. 
Berdad ta cu no ta mescos cu 
cas ora bo bai cu vakantie of 
keda cerca welo y wela, pero 
eynan tambe ta leuk. Laga bo 
yiu puntra bo loke e kier sa di 
e lugar unda e ta bai. Loke ta 
yuda hopi tambe ta ora bo yiu 
hiba un maleta chikito cu su 
cosnan conoci aden manera 
su peluche, cusinchi of portret 


favorito. Scirbi den su dagboek 
tambe ta un yuda. Purba man¬ 
tene e rutina di cas mastanto 
posibel: bisti pijama, lesa un 
buki, pone wekker y drumi. 

Kico ta yuda cu nostalgia? 
Laga e yiu bai cu par di su arti- 
culonan custumbra 
Limita kedamento di drumi na 
dos adres 

Bisa e hende encarga cu guia di 
kamp of mayor di e cas unda bo 
yiu ta keda drumi cu e sa sinti 
heimwee 

Pone un regalito chikito den su 
maleta of rugzak, como distrai- 
cion mesora despues cu boso a 
despedi 

Purba mantene e rutinanan 
di cas 

Poco poco laga bo yiu custum¬ 
bra cu keda na otro cas: prome 
un par di ora of parti di dia pa 
despues por aumenta esaki 
Laga e posibilidad semper habri 


pa bo yiu bolbe cas si ta “parce 
cu e no ta bai logra” 

Ora otro mucha cu ta sinti mo¬ 
lester di nostalgia keda drumi 
na bo cas, percura pa hopi 
actividad fisico. Esaki ta yud’e 
destrai. 

Laga bo yiu explora y sera 
conoci cu e becindario mas 
tanto posibel. 

Cu suficiente distraicion y bon 
preparacion bo por yuda bo yiu 
anda cu e sentimento di falta di 
cas mas mihor. 

Fuente: articulo “ Heimwee. 
Ziek van gemis” - revista JM. 
Pa cualquier pregunta, co- 
mentario, sugerencia por 
acerca 

Fundacion Pa Nos Mu- 
chanan, Cumana 2, tel. 
583-4247, 588-0856, 
fax. 583-5658, e-mail: info@ 
fpnm.aw 



Cansa di Busca? 


/ 


Wj 


No busca leu.. 

Bishita nos pa 
escoge e mihor 
flus, dashi, 
camisa, carson 
y mucho mas 

Awor cu 


MERCANCIA 

NOBO! 


Situa na Avenida Milo Croes 71 • Tel 5822303 


Habri di Dialuna pa Diasabra 9am-6pm 


Correccion di CBS 


Prijsnan di canasta di 
consumo a sigui aumenta 
den luna di juni 

OFICINA Central di Estadistica (CBS) ta indica cu prijsnan di 
biennan y servicionan den e canasta di consumo ta mustra un 
aumento di 1.49% pa luna di juni 2008, compara cu e prijsnan 
registra den luna di mei 2008. 

E canasta di consumo ta consisti di 374 biennan y servicionan. 
Compara cu mei, 51.1% di e biennan y servicionan aki a conoce 
un aumento di prijs, mientras 27.0% ta mustra un caida di prijs y 
pa e restante (21.9%) no tabatin cambio den prijs. 

Na juni 2008, e sectornan cu tabatin e influencia mas grandi den 
e cambio di e Indice di Prijs di Consumo ta: 

• Vivienda, cu a registra aumento di prijs den e categorianan 
“Suministro di awa” y 

“Electricidad domestico”. 

• Transporte y comunicacion, cu a registra aumento di prijs prin¬ 
cipalmente den e 

categoria “Transporte propio”. 

• Cuminda, cu a registra aumento di prijs principalmente den e 
categoria “Carni, 

galina y pisca”, mientras cu e categoria “Cuminda y bebida pa 
Take away” a registra 
un caida di prijs. 

• Pana y zapato, cu a registra caida di prijs principalmente den e 
categorianan “Pana y 

accesorionan” y “Zapato”. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


E tambe a sirbi su pais 

Pa: Clyde Harms 


ULTIMO tempo nos por a mira 
cu por fin nos comunidad ta 
duna nos schutternan e respet 
y honor cu nan ta merece. Y cu 
hopi emocion mi a mira aigun 
di e poconan cu ainda ta cu 
nos marcha manteniendo paso 
manera cu nan tabata haci mas 
di mey siglo pasa. 

Mi a reconoce varios di nan 
cu mi ta corda como solda di 
tempo cu mi tabata mucha y 
awe mi tambe ta duna nan e 
honor cu nan merece. 

Tin un persona hopi special cu 
mi kier honra, dia 4 di juli, Dia 
di Independencia di Merca. E 
no a sirbi den schutterij, pero 
el a sirbi su patria natal. 

Mi ruman Harold Harms, cono- 
ci como Hato, a nace na New 
York. Na cuminsamento di 
1945, prome cu guera a caba 


na Europa, el a wordo yama pa 
raporta na ehercito Americano 
na Puerto Rico. Nos famia ta¬ 
bata masha preocupa. 

Nos a tende cu hopi di e sol- 
danan Puertoriqueno cu un 
tempa tabata staciona n’Aruba 
a wordo manda pa frente di 
guera na Europa y den Paci- 
fico. Berdad, guera na Europa 
tabata cabando, y nos tabata 
sigur cu pa ora cu Hato siha 
usa un rifle, ya Aliadonan lo tin 
Victoria aya. 

E guera na Pacifico si tabata 
den full swing y tabata presenta 
un peliger grandi. E idea cu un 
di nos famia lo por bay bringa 
na lugarnan manera Iwo Jima 
of Guadalcanal y perde su 
bida den guera contra Japon 
a sina nos haci hopi oracion. 


Pero historia militar di Hato 
no ta inclui tanto suspension 
ni peliger. 

Cu un haltura di 6’4” Hato 
tabata un bon basketbalista cu 
a hunga den e ekipo Caribe B. 
Porcierto, e tabatin e record 
di 36 punto den un wega. Pa 
suerte di Hato, e oficial di e 
grupo cu Hato a cay aden tabata 
e coach di basketball. Ora cu el 
a mira Hato hunga el a asign’e 
un posicion den Polis Militar 
pa Hato tin tur tempo posibel 
pa practica. Hato ta prome pa 
confesa cu e misionnan mas 
peligroso cu el a haya como 
militar ta di saca soldanan bu- 
rachi for di e bordelonan na San 
Juan. Hato a hunga bon, y den 
tres luna Hato a bira sergeant 
di tres strepi. Su ekipo a gana 
e campeonato di militarnan 


Americano na Puerto Rico y 
Hato a wordo selecta pa bay 
Merca den e ekipo di Puerto 
Rico Military All Stars. 

Entre tanto, guera a caba na 
Europa, Japon tambe a pidi paz 
y Gobierno Americano a cum- 
insa diminui su ehercito. Hato 
a haya chens di scoge pa bay 
bek Aruba of bay Florida hunga 
cu e ekipo All Stars pero tambe 
keda un aha mas den ehercito. 
Hato a scoge Aruba. Hato su 
historia ta un indicacion di 
e nivel halto di basketball cu 
Aruba a conoce e tempo ey. 
Hato no a para warda nochi 
tras nochi na Kustbatterij, y el 
a gana mas di “cuater y binti” 
pero, e tambe a sirbi su patria, 
y si no tabata pa su agilidad 
como hungado di baketball, 
Dios sa kico lo tabata su carera 
militar. No por bisa cu Hato su 
calidad di wega riba cancha 
di basketball a salba su bida, 
pero sigur ta cu su aha den 
servicio tabata hopi mas facil. 



Banco Central ta constata cu 


Transaccionnan financiero di Gobierno 

den un deficit alto na 2007 



NA 2007 e transaccionnan fi¬ 
nanciero di Gobierno a resulta 
den un deficit di Afl. 

94.1 miyon (incluyendo e cam- 
bio den pagonan atrasa), rep- 
resentando un aumento di 
Afl. 28.9 compara cu e deficit 
registra na 2006. 

E deficit mas halto aki tabata 
particularmente e resultado di 
subida di Afl. 71.8 miyon den e 
total gastonan di Gobierno (in¬ 
cluyendo ”net lending” y cam- 
bio den pagonan atrasa), segun 
Hasalani Mehran, Presidente di 
Banco durante presentacion di 
e relato anual di 2007. 

Dicho aumento a keda par- 
cialmente mitiga pa un expan- 
cion di Afl. 42.9 miyon den 
e entradanan di Gobierno, 


consistiendo principalmente 
di e entradanan adicional di e 
BBO cu a keda implementa na 
januari 2007. 

Segun Banco Central, Gobi¬ 
erno mester a recuri na mer- 
cadonan di Capital tanto local 
como internacional pa cubri 
su necesidad financiero y pa 
paga bek su debe cu tabata 
venciendo. E prestamonan aki 
a aumenta su debe total cu Afl. 
123.5 miyon of 6.1 porciento te 
na Afl.2,143.0 miyon. E debe 
di Gobierno relata na e GDP, 
sinembargo, a baha cu 1.0 pun¬ 
to di porcentahe te na 45.6%. 
E proceso presupuestario a ser 
reforsa durante 2007. 

E presupuesto 2008 a keda pre¬ 


a resulta 


senta na tempo na Parlamento, 
y e documentonan presupues¬ 
tario tabata consisti di un re¬ 
sumen cu un marco fiscal riba 
termino mediano, den cual ta 
splica e pasonan necesario pa 
logra un presupuesto balansa 
na 2009 y pa sigui 
baha e proporcion di debe di 
Gobierno p’e yega un nivel di 
no mas cu 40.0% di e GDP. 
Esakinan tabata prome pasonan 
util rumbo pa un proceso presu¬ 
puestario mas transparente. 

Bush ta saluda ciudadanonan 
Mericano nobo 



PRESIDENT George W. Bush 
diabierna a invoca e recuerdo 
di Thomas Jefferson ora e’la 
yama bonbini na ciudada¬ 
nonan Mericano nobo den un 
ceremonia efectua na Monti- 
cello, senalando cu “mi ta sinti 
orguyoso di considera boso mi 
compatriota”. 

Den su ultimo ceremonia di 
Dia di Independencia como 
president, Bush a bisa un au- 
diencia den hogar di e autor 
di e ‘Declaracion di Indepen¬ 
dencia’ cu e ta sinti su mes 
orguyoso pa ta presente na 
e naturalizacion di ciudada¬ 
nonan nobo. 

Por a tende aigun grito di 
protesta pafo durante e dis¬ 
curso di Bush, y e president a 



responde cu “e ta kere den lib- 
ertad di expresion na Merca”.E 
ultimo seis ceremonianan di ‘4 
di juli’ a caracteriza nan mes 
pa e violencia na Afganistån 
y Irak.Bush no a haci men- 
cion di e guera na Irak of na 
e esfuerzonan di Merca pa 
combati terorismo. E’la limita 
su mes na senala cu “nos ta 
rindi homenahe na e homber 
y muhernan balente den uni¬ 
form”. 

Na e personan cu a congrega 
pa e ceremonia di natural¬ 
izacion, Bush a bisa: “Ora 
boso hisa boso man y tuma 
e huramentacion, boso lo a 
conclui un viahe increibel ... 
Desde awe, historia di Merca 
lo forma parti di boso heren 

Vuelo historico entre China y Taiwan 



Avion di China Southern Airlines 


VUELONAN historico entre 
Taiwan y China a cuminsa 
diabierna ultimo, den un dem- 
ostracion di conciliacion entre 
e dos eterno rivalnan, cu lo por 
hiba miles di bishitante Chines 
di e continente pa e isla. 

Taipei/Shangai - E prome di e 
vuelonan, un avion di China 
Southern Airlines, a baha na 
aeropuerto Taoyuan di Tai- 
pei procedente di Guangzhou 
- den sur di China - mainta 
tempran. 

Poco después a sigui otro vuelo 
desde e ciudad Xiamen cu a 
baha na aeropuerto Songshan, 
di Taipei. E vuelonan fo’i China 
ta sali di varios ciudad, incluy- 
endo Shanghåi. 

Desde 1949 no tabata tin vuelo¬ 
nan regular manera esakinan, 
aparte di aigun vuelo charter 
den epoca di vacantie, despues 
cu e forzanan nacionalista a hui 
pa Taiwan despues di e guera 
civil na China. 

E vuelonan a worde reanuda 


danki na e trabao di e president 
nobo di Taiwan, Ma Ying-jeou, 
cu a asumi e funcion na mei 
cu e compromiso di rebiba e 
economia di e isla cu relacion- 
nan comercial y di trafico mas 
estrecho cu China. 

E mandatario a calcula cu como 
50 miyon chines kier bishita 
Taiwan. 

Na aeropuerto Songshan di Tai¬ 


pei e pasaheronan di e prome 
vuelo a worde saluda pa un 
gran cantidad di media local, 
hunto cu ceremonia di bonbini 
cu dragonnan bailando. 

Na Pekin, funcionarionan di 
turismo y di Gobierno a tene 
discurso prome cu salida di 
un vuelo di Air China cu 294 
pasahero a bordo, rumbo pa 
Taiwan. 


Tormenta Berta ta acerca 
costa di Merca 



Bertha, hayando mas forza 


TORMENTA tropical Berta 
diadomingo tabata acerca awa- 
nan mas cayente den Atlantico, 
den direccion di costa occiden¬ 
tal Mericano, y expertonan ta 
kere cu e lo haya mas forza den 
proximo dianan. 

Centro Nacional di Orcan di 
Merca a bisa diadomingo cu 
ainda ta mucho tempran pa 
bisa si Bertha lo afecta aigun 
zona di e pais of na unda esaki 
lo tuma lugar. 

Pa 9’or GMT di diadomingo, 
e wowo di Bertha, e di dos 
tormenta cu nomber di e tem- 
porada di orcan di Atlantico, 
tabata na 1.310 miya oost di e 
islanan barlovento di Caribe. 

E bientonan måximo sosteni ta 
di 50 miya pa ora y e depresion 


tabata move den direccion west 
cu un velocidad di 22 miya pa 
ora. 

E prome tormenta cu nomber di 
e ana aki, Arturo, a forma den 


Atlantico e dia prome cu e tem- 
porada a cuminsa oficialmente 
dia 1 di juni. E tormenta ey a 
yena e penmsula di Yucatån, na 
México, cu awa. 

Chåvez ta pidi soldadnan di Latinoamerica pa ta semper cu pueblo 



President Hugo Chavez ta 
papia cu su yiu muher Maria 

Gabriela, prome cu e desfile 

militar. 

PRESI DENT de Venezuela, 
Hugo Chåvez, a pidi e mili- 
tarnan di America Latino 
y di Caribe pa semper 
defende e interesnan di 
pueblo contra e poder di 
oligarquianan y e imperio 
Mericano. 

“Laga e soldadnan di America 
Latino y Caribe no lubida cu 
nan mester ta banda di pueblo, 
y no contra pueblo”, Chavez a 
bisa como introduccion di e 



desfile militar conmemora- 
tivo di e di 187 aniversario di 
independencia di Venezuela, 
celebra na Caracas dia 5 di 
juli ultimo 

“Como soldad nos mester ta 
semper banda di pueblo, con¬ 
tra imperialismo y oligarquia, 
defendiendo e interesnan di 
pueblo”, e gobernante Ven- 
ezolanoa a reitera, acompana 
pa e president di Bolivia, Evo 
Morales, riba tribuna. 

Chåvez a gradici presencia di 
Morales y a bisa cu e’la acepta 
pa asisti na e actonan con- 
memorativo di independencia 
Venezolano a pesar di “tanto 


trabao cu e tin na su pais con¬ 
tra forzanan obscuro impulsa 
pa forzanan di e imperio y di 
oligarquianan sirviente di e 
imperio”. 

“Tin un revolucion na Sur 
America cu ta bai di Caribe 
te na Patagonia y cu nada ni 
ningun hende por detene, ni 
e ‘4th Fleet’ cu cual e imperio 
kier spanta nos”, e mandatario 
Venezolano a bisa. 

E presencia militar Mericano 
“ta duna nos mas forza pa 
derota e forzanan imperialista 
y e bende-patrianan cu kier 
entrega e paisnan aki na e im¬ 
perio Mericano”, e’la agrega. 
Chåvez a sostene cu e inde- 



President Hugo Chavez y su homologo Boliviano, Evo Morales, 

a participa den e desfile militar; 


pendencia no a worde con- 
sumi na 1811 y cu pesey nan 
a “bolbe tuma e bandera di 
independencia” y “e proyecto 
bolivariano cu a keda pendi- 
ente”. 

“E bataya aki no a caba. Nunca 
mas nos lo ta un colonia”, 
e gobernante Venezolano a 
anadi. 

Mainta tempran di dia 5 di 


juli, Chåvez y Morales a de¬ 
posita un ofrenda floral na e 
monumento cu ta contene e 
restonan di Libertador Simon 
Bolivar, den Panteon Nacio- 
nal, na Caracas. 

Na final di dia, Morales tabata 
orador di orden den e sesion 
extraordinario di Asamblea 
Nacional pa conmemora e ani¬ 
versario di Independencia. 


Mericanonan libera ta goza di bon salud 



E tres mericanonan, Marc Gon- 
salves, Thomas Howes y Keith 
Stanseil, cu a worde teni como 
rehen pa gueriya Colombiano 
pa cinco ana ta den bon condi- 
cion di salud, manera a worde 
informa pa autoridadnan mili¬ 
tar. 

“Mi por bisa cu nan a saludami 
cu man fuerte, wowo bon habri 
y un sonrisa increibel”, tabata 
declaracion di general di divi¬ 
sion Keith Huber, comandante 
di Comando Sur di ehercito 
Mericano, responsabel pa e op- 
eracionnan militar na América 
Latino y Caribe. 

Despues di e operativo di res- 
cate, e hombernan, empleado 
di un subsidiario di e empresa 
Northrop Grumman Corp., a 
yega diaranson anochi na e 
base di forza aereo na Texas, 


apenas aigun ora despues di 
worde rescata pa militarnan 
Colombiano. 

E tres contratistanan na e mo¬ 
mento ey no a papia cu prensa 
y a aborda un helicopter cu 
a hiba nan pa Brook Medical 
Center di Ehercito cerca di Fort 
Sam Houston, na San Antonio, 
na unda nan a worde someti na 
un chekeo medico. 

Familiar di e contratistanan 
tabata yega San Antonio den 
curso di dia, segun Katie Lamb, 
un vocero di Northrop Grum¬ 
man. 

Huber a bisa cu un di e tres 
hombernan, Stanseil, ya a mira 
su dos yiunan y su mayornan, 
y cu e toro dos contratistanan 
tabata bai reuni cu nan famia. 
E hombernan na e momento ey 
tabata den loke Huber a discribi 
como e di dos etapa den e pro¬ 


ceso di reintegracion den nan 
bida normal, cu tipicamente ta 
dura di tres pa cuater dia. 

“E proposito ta pa ofrecenan un 
transicion di bolbe na bida nor¬ 
mal despues di e dificultadnan 
asocia cu nan cautiverio”, Hu¬ 
ber a bisa, y a agrega cu e par- 
ticipacion di e hombernan den 
e reintegracion ta boluntario, 
pasobra nan no ta miembro di 
ehercito. 

Ora a puntre di posibel enfer- 
medadnan cu e contratistanan 
por tin, coronel Jackie Hayes, 
director di cuido pulmonar y in¬ 
tensivo di e hospital, no a duna 
detaye specifico riba aigun 
malesa cu nan lo por tin. 

“Mi ta contento di informa cu 
nan tres ta den bon condicion 
fisico, hopi fuerte”, Hayes a 
agrega. 


E contratistanan, hunto cu 
Ingrid Betancourt, tabata en¬ 
tre e grupo di “prisoneronan 
polftico”, segun FARC, cu nan 
lo a libera a cambio di centenar 
di gueriyero. 

Sin embargo, ehercito colom¬ 
biano, apoya pa Washington, 


parce di tabata cada biaha mas 
cerca. Luna pasa, e ministro 
di defensa Colombiano, Juan 
Manuel Santos, a informa cu 
soldatnan a detecta tres homber 
den mondi, pero cu nan a des- 
parece prome cu nan por a 
intenta un rescate. 

Peru ta raporta intromision di Evo Morales na OEA 



Evo Morales 


GOBIERNO Peruano a raporta 
e intromisionnan continuo di e 
president Boliviano, Evo Mo¬ 
rales, den asuntonan di politica 
interno di Peru, na Organiza- 
cion di Estadonan Americano 
(OEA). Asina e Canciyer Pe¬ 
ruano, José Garcfa Belaunde, a 
informa diasabra ultimo. 

“E comunicacion a worde dirigi 
na Secretario General di OEA, 
José Miguel Insulza, y mescos 
lo worde haci cu e paisnan 
amigo di e region, particu- 
larmente na e canciyernan di 
Union Suramericano di Nacion 
(Unasur), pa nan tin un impre- 
sion palpabel di e asunto aki”, e 
canciyer a bisa. 

Garcfa Belaunde diasabra ulti¬ 
mo a tene un reunion di coordi- 
nacion cu President Alan Garcfa 
y otro ministronan den Palacio 


di Gobierno, na Lima. 

E canciyer a bisa cu “nos ta 
spera cu esaki lo sirbi pa den 
futuro senor Evo Morales ab- 
stene di sigui interveni, incluso 
incita nos pueblo pa rebelion, 
manera e’la haci den su ultimo 
declaracionnan”. 

Belaunde a sostene cu e gobier¬ 
no Peruano ta spera cu, despues 
di e carta na OEA, e mandatario 
Boliviano respeta e soberania 
Peruano y “no trata di entrem- 
ete den politica nacional”. 
Peru, dia 30 di juni ultimo, 
a yama su embahador na La 
Paz pa consulta, pa motibo di 
e declaracionnan di Morales 
den cual e ta menciona e su- 
puesto instalacion di basenan 
militar Mericano den teritorio 
Peruano, y urgi peruanonan pa 
rebeldia contra e medida ey. 



J osé Garcfa Belaunde. 


E informacion riba e supuesto 
base militar a worde desmenti 
pa e gobierno Peruano, cu ade- 
mas a rechasa e hecho cu Mo¬ 
rales ta pidi peruanonan pa sali 
protesta, mientras na Peru un 
paro nacional ta worde prepara 
pa dia 9 di juli venidero, como 
demanda pa mihor salario, 
entre otro puntonan. 


Ingrid Betancourt: Docternan a yenami 

cu bon noticia 



Ingrid Betancourt a sali fuertemente protega 


E ex rehen Colombo-frances 
Ingrid Betancourt a declara 
diasabra cu docternan a “yen’e 
cu bon noticia” di su salud, ora 
e’la sali di un hospital militar 
na Paris, caminda e’la worde 
someti na testnan medico. 

“E docternan a dunami hopi 
bon noticia. Durante tur e 
ananan aki mi tabata tin hopi 
preocupacion pa mi salud. 
Awo, felicidad total”, e’la de¬ 
clara na e cadena di television 
publico France 3. 

E ex rehen, cu un cara cu 
muestranan di cansancio, a 
bisa di ta “hopi, pero hopi sor- 
presa” cu no tin consecuenci- 
anan fisico despues di seis aha 
y cuater luna di cautiverio na 
man di FARC den mondi. 

“Mi a comenta esaki cu e doc¬ 
ternan, y nos tur a keda sor- 
presa di constata cu e curpa ta 
un makinaria cu tin resistencia 
extraordinario”, e’la agrega. 
“Awor lo mi ta hopi rasonabel 
y realmente lo mi sigui tur e in- 
dicacionnan di mi docternan. 
Ademas, mi kier tuma tempo 
pa biba di berdad e felicidad 
aki cu mi yiunan. E descanso 


aki, ta un descanso cu mi a 
sona di dje”, Ingrid Betancourt 
a declara, y a anadi cu na e 
momentonan aki e ta sinti su 
mes “desaloha”. 

E ex rehen ademas a duna 
detaye di un momento di 
“angustia” cu e’la pasa’den 
diabierna anochi den camber 
di su hotel na Paris, caminda 
e ta keda. 

“Mi a tuma un bano di awa 


cayente pa relaha, y mi yiu 
homber, cu tabata cana rond, 
sin stop, den e camber, pa 
kibocacion a paga e luz. Mi a 
haya mi mes den e bano, sin 
luz, den total scuridad, y mi a 
perde nocion di unda mi ta. A 
drentami un susto y mi a pensa 
den mi mes ‘Dios mfo, nan a 
yega, FARC a bolbe’. Mi a sinti 
manera den un pesadiya”, e’la 
relata. 


Chåvez ta desea di reanuda 
dialogo cu Merca despues 
di eleccion 


CARACAS - E mandatario ven- 
ezolano, Hugo Chåvez, ta desea 
di reanuda dialogo cu Merca 
una vez un otro president pa e 
pais ey worde elegi. Asina Go¬ 
bierno Venezolano a anuncia 
diasabra anochi ultimo. 

Chåvez, un critico atroz di e 
Gobierno di George W. Bush, 
tabata tin un conversacion 
breve, diasabra, cu e emba¬ 
hador Mericano na Venezuela, 

Patrick Duddy, despues di un 
desfile militar cu a worde teni como parti di e celebracion di e 
firma di e Acta di Independencia di Venezuela. 

“(...) Si mi tabata Mericano lo mi por a vota, pero mi no ta vota 
pa ningun di dos. Esun cu gana, gana, pero nos lo mester sinta 
conversa. Mi a haci esey cu Bill Clinton, nos a sinta conversa”, e 
mandatario Venezolano a bisa, segun un comunicado di Minis- 
terio di Comunicacion. 

E gobernante izquierdista, acompana pa su homologo di Bolivia, 
Evo Morales, a saluda e diplomatico Mericano, na ken e’la rati- 
fica e voluntad cu e Gobierno revolucionario tin di mantene y 
consolida paz. 

“Nos no ta desea guera. Esaki ta mas bien un arma pa paz”, Chåvez 
a bisa haciendo referancia na e desfile militar efectua pa forzanan 
arma Venezolano. 

E aspirante democrata pa Cas Blanco, Barack Obama, senador pa 
Illinois cu lo por ta e prome President afro-mericano di Merca, lo 
enfrenta John McCain, e presunto nominado republicano, den e 
eleccionnan di november venidero. 

E rey nobo riba yerba !! 

Rafael Nadal ta logra gana Roger Federer y conquista Wimbledon 




RAFAEL Nadal a caba cu e 
reinado di cinco ana di Roger 
Federer na Wimbledon na gana 
esaki diadomingo cu score 
di 6-4, 6-4, 6-7 (5), 6-7 (8), 
9-7 pa asina logra su prome 
corona den e All England Club 
den un final memorabel cu lo 
cambia hopi cos den e tennis 
masculino. 

Yenando anochi, e spano a logra 
sali cu e Victoria despues di un 
fenomenal wega contra e num- 
ber di mundo, den cual tabata 
e tercer final cu ambos a hunga 
hunto den Wimbledon. A con- 
verti den e prome homber cu ta 
logra Roland Garros y Wimble¬ 
don di manera consecutivo den 
e mesun ana desde cu Bjorn 
Borg a hasi esaki na 1980. 
Nadal, e prome spano na corona 
na Wimbledon desde Manolo 
Santana na 1966, a cobra revan- 
cha pa su robes contra Federer 
den e dos ultimo final. 

Cuatro biaha campeon di e 
French Open, Nadal tambe 
a gana Federer den e final di 
Roland den e ultimo tres ana. 
E derrota di e suizo a pone e 
fin na su racha di 65 Victoria 


riba yerba, ademas di otro 40 
triunfo na Wimbledon. Inter- 
umpi dos biaha pa awacero, na 
final a dura 4 ora y 48 minuut di 
wega, e mas largo den historia 
di e torneo. A caba ora Federer 
a dal e bala den e net pa duna e 
wega na Nadal. 

Emociona, Nadal a cay di lomba 
riba e vloer. Despues di ricibi e 
felicitacion di Federer, Nadal 
a subi e tribuna pa saluda su 
famia y companeronan. 

Cu lagrima den su wowo, Nadal 
a gara un bandera di Spana y a 


bay na e Tribuna Real pa duna 
man na Prins Felipe y Prinses 
Letizia. Federer, ken solamente 
por a converti un di 13 punto 
pa kibra den e wega, a keda 
cortico di dos hits, no por a pasa 
Bjorn Borg cu seis titulo sigui of 
empata cu Willie Renshaw cu e 
record di seis consecutivo. 
Nadal a lanta su di cinco corona 
di Grand Slam y e prome pafo di 
Paris. Federer, en tanto, ta sigui 
pega na dos titulo di empata e 
record di 14 titulo di Slam den 
man di Pete Sampras. 

Un alegria special 


Venus Williams ta logra hasi 
historia na gana Serena Williams 


VENUS Williams ta logra hasi historia den 
Wimbledon na gana den e final di e torneo su 
ruman Serena, ken a hunga un gran wega, y kier 
a recorda, cu bon humor cu su principal trabou 
tabata ta e ruman grandi y tuma esaki hopi na 
serio. 

E di siete cabes di e serie a logra su di cinco titulo 
den e All England Tennis Club y su di siete Grand 
Slam, despues di gana su ruman chikito y di seis 
favorito, pa 7-5 y 6-4 den un wega di un ora y 51 
minuut di duracion. 

E prome palabra di Venus den e tradicional pista 
central, prome di recoge e premio, tabata dedica 


na su ruman y e biaha aki tambe rival. 

“Tabata un gran wega di Serena. No por kere cu 
ya ta cinco, pero ora tin Serena den final, logra 
cinco titulo ta algo hopi bunita. E berdad ta cu 
gana mi ruman tabata un test autentico”, el a 
comenta. 

Venus a confesa cu despues cu tur e lesion cu a 
sufri ta den Wimbledon como campeon tabata 
increibel. E mas grandi di e famoso mericano, 
ambos ex reina di e circuito profesional, awo 
disfruta, aunke e perdedor tabata su ruman. “Mi 
tabata sa cu tin un ultimo ocasion di bolbe y hasi 
historia”, el a bisa. 




Ya no kier esaki den e dub 

Ocho mil fanatico a firma 
pa pidi Silvio Berlusconi 
bende su parti di club 

CASI ocho mil siguidor di Milan a firma den menos di dos 
dia un peticion riba internet pa cu su propietario, Silvio Ber¬ 
lusconi, bende e club y debolbe e orguyo di ta milanista. 

E texto di peticion, cu un grupo di siguidor di Milan a pone 
diaranson den e website fimiamo.it, ta sostene cu Berlusconi 
“no tin ningun intencion di inverti den e club y desde cu ta 
den e politica, Milan ya no ta economicamente competitivo 
den Europa”. 

Berlusconi a laga e presidencia di e club despues di gana e 
eleccion general celebra na Italia april ultimo, debi na in- 
compatibilidad den e cargo di presidente cu esun di prome 
minister. 

E promotornan di e iniciativa aki ta recorda cu tanto e direc¬ 
tor general di e club, Adriano Galliani, manera e propio Ber¬ 
lusconi y su famia ta keha hopi, ora wordo puntra pa posibel 
compra, e prijs halto di e mihor hungadornan y e condicion 
fiscal desfavorabel pa e clubnan italiano. 

E yiu di e propietario di e club, Piersilvio Berlusconi, a afirma 
den un entrevista cu a wordo publica diabierna pa La Gazzetta 
dello Sport cu su sono ta cumpra e delantero di Valencia David 
Villa, pero ta considera e costo ta “exagera”. 

Awo si, ya ta oficial 

Luis Aragones a 
como tecnico 

E tecnico spano Luis Aragones a firma oficial- 
mente diasabra na Estambul su contract pa dos 
aha cu Fenerbahce, e team di futbol mas popular 
di Turkia, den un acto unda a sigura cu semper 
lo sinti falta di Spana. 

“Mi ta hopi feliz di ta akinan awe. Desde e mo¬ 
mento aki mi ta di Fenerbahce. Mi ta e entrena- 
dor di Fenerbahce. Mi a bin cu mi team y mi a 
bin pa yega na metanan determina”, e tecnico a 
bisa cu a hiba e seleccion nacional di Spana na 
gana Eurocup. Na wordo cuestiona riba e corto 
tempo den cual a efectua e tranferencia aki den 
su carrera, el a responde: “Mi tabata prepara. Mi 
no ta confundi. Nan a dunami un bon bini cu un 
gran interes”. 


firma pa dos ana 
di Fenerbahce 

“Despues di mi exito den e team nacional spano, 
mi mester a bay debi na diverso rason. Semper 
mi lo sinti falta di Spana y e team nacional spano. 
Mi ta un spano”, el a anadi. 

E ceremonia oficial di e firma di e contract, cu 
tabata un acto pa e prensa mira con Aragones 
ta firma esaki, a tuma lugar den e sala di prensa 
di e stadion Sukru Saracoglu Stadium di Fener¬ 
bahce. Pa su parti, e presidente di e tradicional 
club, Aziz Yildirim, a bisa: “no tabata facil trece 
Aragones aki nan”. 

El a mustra confia cu e team lo cana na cosecha 
exito y den e contract recien firma cu e entrena- 
dor lo wordo prolonga despues di su dos ana di 
valides. 



E ta sigui den Manchester 

Ramon Calderon a bisa 
cu Cristiano Ronaldo lo 
keda den su club 

E presidente di Real Madrid, Ramon Calderon, di bishita na 
London cu motibo di e final di Wimbledon entre Rafael Nadal 
y Roger Federer, a afirma cu e mas probabel ta cu Cristiano 
Ronaldo sigui hunga den Manchester e aha cu ta bin ki. 
Calderon a acepta e idea di cu e tempo ta core na fabor di 
Real Madrid den e proceso aki y atrobe tur cos ta depende di 
e club di e portugues. “Manchester kier keda cu esaki. Man¬ 
era nos tende cu Manchester dicidi cu ta bende esaki y tuma 
contacto cu nos y un peticion nos ta bisa cu nos ta papia di 
un posibel traspaso. Pero t’e dia di awe nada di esey a pasa 
y por lo tanto ta un situacion cu por caba manera esaki, den 
nada y cu Cristiano Ronaldo sigui hunga den Manchester e 
aha cu ta bin”. 

Calderon a indica cu no a wak novedad desde e final di Eu¬ 
rocup. “Su posicion ta no bende y desde eynan no por hasi 
nada”. Puntra si ta preocupa e operacion di enkle di Ronaldo 
den e seno di Real Madrid, el a responde, den tur caso, e 
tabata un problema di e hungador y di Manchester. 

Y riba e compra, e ta un problema di tempo tambe? “Teori- 
camente tempo tin, ta keda dos luna t’e na final di augustus 
si ta cu Manchester ta pone den contacto cu Real Madrid 
y hasi un oferta paso tampoco nos sa si lo ta facil e benta”, 
Calderon a bisa. 

VINDISHI / EXECUTORJALE 
OPENBAR.E VERJCOOP OP 


YARZAGAP AV 
BODEK 
& E M A N 



‘s Morgens om 10.00 uur zal ten overstaan van mr R.E. Yarzagaray, notaris te Aruba, in ARU BA 
SURFSIDE MARINA (DOLPHIN ROOM) aan de LG. Smith Blvd. 7, te Oranjestad, Aruba in 
het openbaar bij opbod en daarop votgende afmijning, een open bare verkoop worden gehouden: 


DONDERDAG 24 JULI, DONDERDAG 21 AUGUSTUS EN 
DONDERDAG 4 SEPTEMBER 2008 



DONDERDAG 24 J ULI 2008: 


1. een perceel eigendomsgrond groot 23.800 m 2 , gelegen te Santa Cruz in Aruba, kadastraal bekend als 
Land Aruba Eerste Afdeling Sectie R nummer 1618; 

Inzetprijs: Afl. 880.600,00 (Afl. 37,00 per vierkante meter) 

2. a. een perceel eigendomsgrond groot 1.215 m 2 , gelegen te Hato in Aruba, kadastraal bekend als Land Aruba 

Eerste Afdeling Sectie K nummer 279; 

b. een perceel eigendomsgrond groot 16.351 m 2 , gelegen te Hato in Aruba, kadastraal bekend als Land 
Aruba Eerste Afdeling Sectie K nummer 2921; 

Inzetprijs: Afl. 878.300,00 (Afl. 50,00 per vierkante meter) 


DONDERDAG 21 AUGUSTUS 2008: 


1. een perceel eigendomsgrond groot 51.650 m 2 , gelegen te Parkietenbos in Aruba, kadastraal bekend als 
Land Aruba Eerste Afdeling Sectie T nummer 127; 

2. een perceel eigendomsgrond groot 1.400 m 2 , gelegen te Parkietenbos in Aruba, kadastraal bekend als 
Land Aruba Eerste Afdeling Sectie T nummer 128, met verharde weg; 

3. een perceel eigendomsgrond groot 15.250 m 2 , gelegen te Parkietenbos in Aruba, kadastraal bekend als 
Land Aruba Eerste Afdeling Sectie T nummer 129; 

Inzetprijs: Afl. 2.390.500,00 (Afl. 35,00 per vierkante meter) 

DONDERDAG 4 SEPTEMBER 2008: 

een perceel eigendomsgrond groot 33.040 m 2 , gelegen te Parkietenbos in Aruba, kadastraal bekend als Land 
Aruba Eerste Afdeling Sectie T nummer 102, met het daarop bevindende woonhuis, plaatselijk bekend als 
"Parkietenbos 23; 

Inzetprijs: Afl. 991.200,00 (Afl. 30,00 per vierkante meter) 

Onderhandse biedinaen ziin niet moaeliik. 

Ons notariskantoor gaat in 2008 ook veilen op: 

18 september, 30 oktober, 20 november en 11 december 



NOTAIUSKANTOOR. YAR.ZAGAR.AY BODEKEK & EMAN 

mr. R.E. Yarzagaray, notaris - contact: Petra Seyfarth, notarisklerk - L.G. Smith Boulevard 20 - Oranjestad - Aruba 
Tel. # 582 2850 - Fax # 582 4390 - Email: petra.seyfarth@notarisaruba.com 

Na cas ami ta manda 


Lewis Hamilton ta logra gana 
e Gran Pre na Silverstone 


E piloto britanico Lewis Hamilton (McLaren- 
Mercedes) a luci den e Gran Pre di Reino Uni 
bou di awacero den un careda den cual a duna 
un exhibicion di conduci na e publico y den cual 
e spano Fernando Alonso a keda di seis. 

Pa yega su di siete Victoria den Formula Uno, y 
tercer den e presente temporada, e piloto bri¬ 
tanico a protagonisa un excelente salida den cual 
di cuatro lugar a pasa pa di dos. 

Ademas, den di cinco buelta a supera su com¬ 
panero, Heikki Kovalainen, den un accion den 
cual e finlandes a duna e sensacion di cu apenas 
a opone e resistencia pa cu su companero pa bira 
lidera e careda. 

Desde eynan, Hamilton a saca e mihor di su reper- 
torio y a cuminsa na aleha si su persiguidornan, y 


cu a hiba na dobla casi tur e pilotonan, incluyendo 
e dos mas reciente campeon di Mundo, Kimi Raik- 
konen y Alonso, e dos ultimo cu a dobla. 

E unico piloto cu Hamilton no por a dobla tabata 
su companero di podium, e aleman Nick Heidfeld 
y e brasileno Rubens Barrichello. 

Precisamente Barrichello tabata e otro gran pro¬ 
tagonisa di e careda, ya cu a sali desde 16 lugar y 
a yega e podium, un circunstancia cu no a mira 
desde e careda di Indianapolis di 2005, ora ainda 
tabata milita den Ferrari. 

Bon parti di culpa di e exitoso careda di e brasile¬ 
no di Honda tabata e strategia di su team, ya cu 
durante e fase mayor cantidad di awa tabata 
acumula riba e asfalt a scoge e tire di awacero 
extremo y asina a logra alcansa t’e dilanti. 




Na final ta bay opera 


Manchester United a 
dicidi pa opera 


Cristiano Ronaldo 


CRISTIANO Ronaldo posiblemente lo perde e inicio di tem- 
porada cu Manchester United na raiz di un operacion den e 
enkle banda drechi. 

E goleador portugues lo opera otro siman despues di hunga 
cu un dolor durante e dos ultimo luna di e temporada ingles 
y den Eurocup. Premier League ta cuminsa na augustus. 

Ta trata di un lesion cu e lateral ta bin cun’e y despues di e 
evaluacion di e cuerpo medico di e club ingles y di e seleccion 
portugues, a yega na e decision aki. 

Ta bisa cu e recuperacion di e operacion lo demanda e por¬ 
tugues un seis siman di recuperacion. 

Apesar di e rumornan di un posibel transferencia pa Real 
Madrid e hungador di 23 ana, ta mustra destina na perman- 
ece cu United, cu a gana Premier y UEFA Champions League 
e temporada ultimo. 

Cristiano no a presenta un solicitud oficial di transferencia, 
y United a bisa cu su estreya no ta na benta. 

acuerdo di Grandes Ligas. E aha aki mes na juni 
16, tabata dispidi pa Texas Rangers apesar di a 
tira bon, pa cual e general manager Jon Daniels 
a bisa como falta di respet contra companero y 
personal di e team. “Mi no kier papia di esey, loke 
a pasa ta den pasado. 

Mi ta akinan pa tira bon cu Yankees y loke a 
pasa na Texas ta keda den pasado y mi no 
ta bay preocupa pa esey”, Ponson a 
bisa. “Dilanti nos ta bay. Loke a 
pasa no por cambia. Mi tin cu 
preocupa pa awe y futuro, 
enfoca den e cosnan cu 
tin cu hasi bon”. Den 
necesidad di pitcher 
(manera semper), 

Yankees a dicidi 
riesga cu Ponson pa 
di dos biaha den tres 
aha. Den su debut a tira 

seis inning den blanco pa gana Mets, pero den su 
siguiente aparicion tabata batea libremente pa 
Texas. E reputacion di Ponson y e bida agresivo 
di New York mester ta un mescla peligroso. Sin 
embargo, e pitcher ta kere cu esaki ta e mihor 
lugar pa cuminsa un bida diferente. “Unda cu 
bo bay bo por topa trankilidad. Tin otro cosnan 
den bida, manera wak pelicula, bay gym, yega 
stadion trempan”, Ponson a bisa riba su supuesto 
lista nobo di prioridad. “Pa ami e reporteronan, e 
prensa no ta afectami. Mi no ta lesa corant, mi ta 
trankilo. Ora mi no ta tirando bon mi ta papia cu 
e entrenador y tin hopi veterano cu por yudami”, 
el a agrega. “Aki nan tin un tradicion y tur hende 
ta mas trankilo. Bo ta relax y pesey mi ta tirando 
mihor”, Sidney Ponson a bisa, cu tin un record di 
5-1 y un ERA di 4.19 den 11 wega e aha aki. 


SCHEDULE VALID TILL JULY 8 


AT RENAISSANCE - ORANJESTAD 


□a 


□c 


HANCOCK 

daily: 4:10 

matinee: 12:00 

WALL-E 

daily: 4:40 

matinee: 12:10 

WANTED 

daily: 4:45 

matinee: 12:20 

GET SMART 

daily: 4:55 

matinee: 12:15 


6:10 

20:50 


6:55 

2:25 


7:00 

2:35 


7:15 

2:35 


THE INCREDIBLE HULK 


daily: 

matinee: 


5:00 

11:55 


frøn 


KUNG FU PANDA 

daily: 3:50 

matinee: 12:05 


7:35 

2:25 


5:40 

2:00 


8:15 

late show: 


9:10 

late show: 


9:10 

late show: 


9:35 

late show: 


10:05 
late show: 


7:40 

late show: 


10:20 

12:20 


NEW 


NEW 


21:30 

11:20 


AT PASEO HERENCIA 

EG31 

HANCOCK 





daily: 4:10 

6:10 

8:10 

10:10 


matinee: 12:15 

2:15 

late show: 

12:10 

FG-13 

GET SMART 





daily: 4:50 

7:10 

9:30 



matinee: 12:10 

2:30 

late show: 

11:50 

nsj 

WANTED 





daily: 4:30 

6:40 

9:00 



matinee: 12:05 

2:20 

late show: 

11:10 

EG-l 

THE INCREDIBLE HULK 




daily: 4:50 

7:30 

10:00 



matinee: 11:40 

2:20 

late show: 

12:30 

□HU 

THE HAPPENING 





daily: 4:00 

6:00 

8:00 

10:00 


matinee: 12:00 

2:00 

late show: 

12:00 

rpGi 

KUNG FU PANDA 





daily: 3:45 

5:40 

7:30 

9:20 


matinee: 12:00 

1:50 

late show: 

11:20 


DRIVE-IN July 3 - July 6 


fPGl NIM'S ISLAND 

Thursday: 8:00 

USJ THE HAPPENING 

Saturday: 8:00 & 10:30 


Friday: 8:00 & 10:30 


Sunday: 8:00 


CAR CRASH 
EVERYDAY 


Matinee: Sat & Sun | Late show: Fri & Sat 


Un homber nobo? 

Sidney Ponson ta determina di ta “menos loco" cu Yankees 


SIDNEY Ponson no tin cu spera aha nobo pa 
tuma un decision importante den su bida. E 
pitcher di New York Yankees ta determina pa 
dera su pasado y enfoca mas den su carrera den 
baseball. “Desde cu Minnesota a lagami liber aha 
pasa mi a bay cas y pensa loke tin cu hasi pa cam¬ 
bia”, Ponson a bisa na ESPN diasabra den Yankee 
Stadium. “Mi a dicidi cambia e forma di ta, no ta 
loco manera antes. Awo mi ta mas rustig, mi no ta 
sali hopi mas y awo mi ta mas den baseball nada 
mas y mi ta keda trankilo”, el a agrega. 

Ponson di 31 aha, a tira den Grandes Ligas desde 
1998, pero su nomber ta mas sinonimo di con- 
troversia cu di baseball. Desde 2003 a cambia di 
team siete biaha, a wordo encarcela den dos oca- 
sion y a protagonisa varios incidente cu husticia. 
Un algo masha strano pa un homber cu a wordo 
condecora pa Reina Beatrix. 

Su problema nan a cuminsa desde cu tabata den 
e sistema di liga menor di Orioles (tabata deteni 
pa core burachi na 1996), pero a bira peor ora a 
converti den e as di e rotacion di Baltimore na 
2003. 

Un recta di 98 miya pa ora y un slider bon ta e 
unico rason pa cual t’e ainda tin un uniform di 
Grandes Ligas den 2008. Net un siman despues 
di wordo condecora pa Reina Beatrix, Ponson 
a golpea un huez den un incidente unda varios 
persona a resultado herida riba un lama aki na 
Aruba y a costa e pitcher 11 dia den prison. 
Aresta pa maneha burachi, incidente den bar¬ 
nan y pelea di caya tabata normal den e bida 
di Ponson. Su style di biba e bida loco, a pone 
cu Baltimore a dispidi di esaki y trata di evita 
paga e 10 miyon di dollar cu tabata resta den su 
contract di 22 miyon dollar. Argumentando cu e 
hungador a viola e reglanan moral estableci den 

Entrega di premio di Fundacion Instituto Aristi 


E conocida sæl di educacion 
di basis y high school, cu 
ta funciona pa medio di e 
convenio cu Instituto Ferrini 
di Colombia, un opcion p’e 
muchanan cu ta desea di si- 
gui nan estudio universitario 
na paisnan Latino. Y cu tam¬ 
be ta hopi conoci pa su team 
di futbol cu recientemente a 
participa na e Olimpiadanan 
Escolar Betico Croes 2008 di 
IDEFRE. 

Fundacion Instituto Aristi ta 
un skol sin animo di luero y ta 
pesey nan ta organiza diferente 
evento manera rifa pa nan por 
sigui cu su meta di ta un mod¬ 
elo di educacion y disciplina 
p’e muchanan cu ta studia seca 
nan. Diarazon ultimo a wordo 
entrega e premionan di e rifa. 
E feliz ganadornan di 2 televi- 
sor y 2 DVD tabata sra. Cristina 
Quinones Cabezas kende ta un 
mama di un mueha cu ta studia 


n’e scol aki, y e di dos ganador 
tabata sr. Richard Gei. 

E dos ganadornan tabata hopi 
contento cu su premio y a invita 
henter pueblo di Aruba pa por 
sigui apoya e institucion aki cu 
ta un opcion pa nos muchanan 
tanto local como stranhero di 
hiba un educacion di un nivel 
masha alto mes manera esun 
di Colombia. 

Fundacion Aristi ta un insti¬ 
tucion apart di imparti un edu¬ 
cacion masha exigente tanto na 
conocimiento como na disci¬ 
plina, nan ta promove e deporte 
y actividadnan sano p’e huben- 
tud. Sr. Wilman Aristizabal, e 
Director for di awor ta invita 
henter pueblo di Aruba p’e gran 
evento di fin di ana escolar cu 
nan ta organizando caba, cu 
ta consisti di bailenan tipico di 
Aruba y diferente pais, obra di 
teatro, y diferente show cu lo 
bay presenta e muchanan mes. 



Famianan humilde cu tereno priva lo 
wordo perhudica cu ley di ordenanza 

Andin Bikker ta consehanan pa busca conseho huridico 

ANDIN Bikker tabata diaranson na Club San 
Martin na Santa Cruz pa presencia e presentacion 
di e ley di ordenanza cu lo bai afeeta terenonan 
priva. Loke e lider di PDR por a constata ta loke 
el a preveni hopi tempo pe, esta hopi famianan 
humilde y rabia cu tin terenonan grandi den 
areanan cu na DIP a pintanan berde. E famianan 
aki lo wordo afeeta awor pasobra practicamente 
nan no lo por bende e tereno en cuestion pasobra 
e no tin balor. 

Pa Bikker si como gobierno kier mantene un 
tereno natural, mester paga pe. Pero loke e por a 
mira den e presentacion ta cu no tin ni un florin 
presupuesta pa e efeetonan economico di e ley aki 
cu tin un envergadura enorme. E ta di opinion cu 
si ta bin cu un ley cu tin un efeeto enorme y no tin 
e solucion, e ora ta mihor pa coi e ley y tire den 
prullenbak, pasobra no por ta asina cu famianan 
humilde ta wordo afeeta dor di e medida silen- 
cioso aki cu a bin cu e ley di ordenanza. 

Conseho di lider di PDR na e personanan aki ta 
pa busca asistencia huridico, lanta un kort geding 
y demanda di gobierno pa sea cu ta bai desaroya 
loke nan kier desaroya riba nan tereno priva of 
gobierno ta dunanan un adelanto di dano y per- 
huicio pa loke nan ta perde di gana. 



Mi ta dedica e poesia aki na e poeta Arubiana 
autor di e buki" Mi Bida den Un Dia i Den Silencio " 
Sra Ruthy Vrieswijk - Bergen" Lady Ruth M 

"SENTIMENTO." 

M'a lesa e buki tan emoshona 
mirando e humildad expresa 
di un muher cu a pone su bida 
refleha den un solo palabra 
sinceridad ,amor, humanitario 
fieldad ,dulzura, vestuario 
su propio sentimento a refleha 
ta kende realmente e ta 
Ruthy bo palabranan a yena mi 
ta manera ta ami mes a ricibi 
e bida ey di bo den un solo dia 
dunando mi placer pa lesa 
e buki fasinante aki e silencio 
cu a yena mi curason propio 
autor bo caminda ta asina largo 
pero Papa Dios lo sigui guiabo 
cu e talento cu Ela regalabo . 

Autor: Omaira I.Rodriguez-Britten 



AW 

Tel: 58: 

Mamta 

& corøtfj/ 1 oko 

1-1400 Fax: 583-1444 




































AWEMcrinta I Dialuna 7 di Juli 2008 


Local 123 


Mundial de Jinetes y Amazonas 2008 di CONFEPASO 



DESPUES di e exito di e Selec- 
cion di Jinete y Amazona den 
e competencianan Mundial na 
Kissimmee, Florida OCA a sigi 
cu e entrenamento y prepara- 
cion di e Seleccion bao guia di 
e headcoach Igor Kock pa asina 
por partcipa na e VII Mundial 
de Jinetes y Amazonas 2008 
di CONFEPASO na Medellin, 
Colombia. 

E seleccion di Aruba lo competi 
contra esnan di entre otro Mer- 
ca, Puerto Rico, Panama, Sto. 
Domingo, Colombia, Ecuador, 
Venezuela y Corsow. 

E seleccion di Aruba ta consisti 
di 30 participante dividi den 10 
diferente categoria. 

E programa di e VII Mundial di 
Jinetes y Amazonas ta como lo 
siguiente. 

Diadomingo 13 di juli lo tin e 
registracion di participante y ca- 
bay. E pais organisador mester 
percura pa tin suficiente cabay 
den e “Banco de Caballos”. Tur e 
cabaynan ta keda durante 8 dia 
den e Banco de Caballos, bao 
supervision y reglanan estricto. 


E participantenan cu no tin nan 
propio ehemplar, ta haya un 
ehemplar for di e “Banco de Ca¬ 
ballos” por medio di un sorteo. 
E gran mayoria di e seleccion di 
Aruba lo participa den e sorteo 
dialuna 14 juli 2008. Dia 15 y 16 
di juli cada participante ta haya 
e oportunidad pa entrena riba 
e cabay asigna na dje. E com- 
petencia mundial ta consisti 
tambe di un prueba di teoria 
unda ta test e participante su 
conocemento di e Reglanento 
di competencia (dia 17 di juli). 
E ceremonia di ignauguracion 
lo tuma lugar dia 17 di juli. Dia 
18 di juli lo habri e competencia 
cu un defile di e paisnan. E com¬ 
petencianan di equitacion ta 
worde teni de e coliseo Aurelio 
Mejia na Medellin dia 18, 19 y 
20 di juli for di 9’or di mainta 
te 10’or di anochi. E seleccion 
di Aruba ta saliendo entre 9 y 
12 di juli pa Medellin. 

E seleccion ta consisti di jinetes 
y amazonas den e siguiente 
categorianan: 

Amazona pre-infantil, 6-8 aha: 


Kaylah Henson; Diantha Odu- 
ber; Natalia Mouawad; Melanie 
WeverJinete pre-infantil, 6-8 
aha: Willem Werleman 
Amazona infantil, 9-11 aha: 
Shayna Werleman; Erica Ecury; 
Samantha Malmberg; Ava Rooi- 
jakkers; Celine Hurtado 
Jinete infantil, 9-11 aha: Jean 
Luc Oduber 

Amazonajunior, 12-14 aha: An- 
nabel v. Westerop; Kassandra 
Oduber; Illana Hoffer; Daniella 
Oduber 

Jinete junior, 12-14 aha: Joab 
Henriquez; Joel Henriquez; 
Juan José Werleman; Wernher 
Dijkhoff 

Amazona juvenil, 15-17 aha: 
Rebecca Dijkhoff; Gail Hen¬ 
riquez; Joitza Henriquez; Pau- 
lina Luna; Alina Mansur; Tara 
Mansur 

Jinete juvenil, 15-17 aha: Mark 
Bruin; Ethanael Tromp 
Amazona aficiona, 18-20 aha: 
Brigitte Werleman; Samantha 
Croes 

Jinete aficiona, 21-24 aha: 
Dwayne Marchena 



Entregamento di MAVO, HAVO y 
VWO Diploma 

Landsexamen Aruba 2008 


AWE, dialuna 7 di juli 2008, 
Examenbureau tin entrega¬ 
mento di diploma y certificado 
di Landsexamen. 

Ta invita tur candidato di MAVO, 
HAVO y VWO cu a pasa nan ex- 
amen cu exito. E entregamento 
di diploma y certificado ta tuma 


luga den restaurant Epilicious 
di EPI Horeca na Seroe Blanco 
for di 4:00 te cu 6:30 di atardi. 
Bo a demostra perseverancia 
pa asina logra un meta grandi 
den bo bida? Bo trahamento 
duro a resulta den un exito? Si 
ta asina, bin busca bo recom- 


pensa, e diploma tan desea cu 
ta brinda bo oportunidad nobo 
den bida. 

Examenbureau kier a extende 
palabra di felicitacion na 
tur candidato cu a logra nan 
meta. 


Drechamento di caminda 
na Sta Cruz 


DEPARTAMENTO di Obra Publico ta informa pueblo di Aruba, 
specialmente nos automobilistanan cu awe, 7 di juli, lo sigui cu 
drechamento di e caminda fase-1. 

E ta cuminsa for di e T-kruising Sta.Cruz #366, banda di Weng Kee 
Restaurant te cu e T-kruising cu ta bay pa Kerki Protestant Piedra 
Plat #133-A. E caminda lo ta sera di 8 or di mainta te cu 4 or di 
atardi cu baricadanan y borchinan di aviso. E trabounan lo tin un 
duracion di 14 dia. Ta pidi tur automobilista, negoshi y otro usuario 
pa tene cuenta cu e inconveniencia cu lo por surgi. 

Seal Scouting Aruba desapunta, cu vandalismo 

cometi cu nan facilidadnan 


CUANTO biaha por tende cu no tin nada pa hubentud, mientras 
cu tin un organisacion manera Seal Scouting Aruba, cu ta dedica na 
sina nos hobennan pa ta util cu nan actividadnan particularmente 
diasabra for di 12 or di merdia te cu 6 or di atardi. 

Nan ta traha pa bienestar di nos hobennan, pero ta haya hendenan 
sin escrupelo, cu no kier nada bon n’e isl aki. 

Ta kende nos tin cu culpa p’e vandalismo aki? E hecho aki ta un 
atentado riba bienestar di nos hobennan. Pesey si polis haya esnan 
culpabel, laga Huez ordena p’e traha pa drecha loke el a dana cu 
su vandalismo. Y si nan ta mas cu uno, anto laga e grupo ey haci 
e trabao aki. 

Un biaha mas Aruba a bari den premio. 


Josienne Maduro Baby Model Internacional 2008 y Whitney 
Gutierrez Miss Teen Model Internacional 2008 



ARUBA por ta orguyoso di su 
hobennan talentoso y di calidad 
halto. 4 Damita cu ta forma 
parti di The Chaz Modeling & 
Talent School representando 
Aruba n’e Festival del Talento 
& la Belleza Internacional 2008 
na Punta Cana, Rep. Dominica a 
sa di logra bay cu varios premio 
riba e anochi final diasabra 5 di 
juli 2008. 

Den e Salon Mallorca di e Hotel 
Barcelo Casino na Punta Cana 
y cu un salon completamente 
yen e damitanan di Aruba a 
duna un tremendo competencia 
contra paisnan manera Repub- 
lica Dominicana, Venezuela, 
Bonaire, Curacao, Puerto Rico, 
demostrando un biaha mas 
cu Aruba tin hobennan di alto 
nivel cu por competi unda cu 
ta y contra cua pais cu ta na un 
nivel internacional. 

E muchanan di The Chaz Mod¬ 
eling & Talent School a sa di 
demostra nan capacidad di- 
lanti di un cuerpo di hurado di 
personahenan hopi respeta na 
Republica Dominicana. 

Den e categoria di Baby Model 
Internacional e representante 
di Aruba, Josienne Maduro a 
bay cu e titulo maximo y tambe 
e premio di mihor trahe tipico, 
Republica Dominicana a keda 
corona como primera finalista 
y tambe Baby Model Latina, y 


e representante di Venezuela a 
keda como segunda finalista. 

Den e categoria di Mini Model 
Internacional e representante 
di Republica Dominicana Betsy 
a bay cu e titulo maximo y como 
primera finalista a keda nos tal¬ 
entoso Rudyanne Lejuez kende 
tambe a bay cu e premio como 
mihor trahe di tipico. 

Den e categoria di Pre-Teen 
Model Internacional a keda 
cornona e representante di 
Puerto Rico Jaylene Avarca y 
como primera finalista a keda 
e representante di Republica 
Dominicana. 

Den e categoria di Little Beauti- 
ful of the World, Jenniser Ruiz 
di Republica Dominicana a bay 
cu e premio maximo y e rep¬ 
resentante di Aruba Kimberly 
Hernandez a keda como e pri¬ 
mera finalista. 

Den e categoria di e hobennan 
mas grandi Aruba su represen¬ 
tante Whitney Gutierrez a bay 
cu e titulo maximo, esta Miss 
Teen Model Internacional 2008 
y tambe cu e premio di mihor 
trahe di gala, Republica Do¬ 
minicana a keda como primera 
finalista. 

Riba e anochi final aki tambe Ly¬ 
nette do Nascimento a entrega 
su corona como Miss Pre-Teen 
Internacional 2007 y na mesun 


a gradici sra. Gladys Rogriguez 
Director General di Agencia 
Agnes, cu t’e organisadora di e 
evento grandi aki na Republica 
Dominicana. Tambe Lynette a 
gradici sr. Socratesysr. Sanchis 
kendenan ta personanan hopi 
respeta y famoso den e munco 
di moda y farandula na Repub¬ 
lica Dominicana. 

The Chaz Modeling & Talent 
School ta hopi contento y or¬ 
guyoso cu e logro aki di nos 
muchanan y nos ta desea nan 
hopi exito den ana aki. 

Alvin Werleman a saca e ”Best of the Best Taekwondo Photo Shot” 2008 



BRAZIL Taekwondo a organisa un biaha mas e Best of the Best Taekwondo 
National dia 28 di Juni ultimo, caminda tambe e fotografonan a competi den 
un ambiente alegre pa e ”Best Photo Shot”. Den pasado varios ta esnan cu a 
gana e competencia y por bisa cu te ainda ningun fotografo a gana esaki dos 
ana consecutivo. Ana pasa tabata Seever Krozendijk a gana esaki y a bin bek pa 
retene su titulo, Seever e biaha aki a bin cu tres camara cu lens grandi pero e no 
a logra e mihor shot pa 2008 pasobra tabata Alvin Werleman di SportsAruba 
y Solo di Pueblo a gana e titulo cu un bunita Photo Shot. Mester remarca cu 
tabata tin varios bon “photo shot” e ana aki pero tabata Alvin Werleman cu 
a saca e mihor potret. Alvin tabata na un bon angulo na e momento husto y 
tambe su imagen tabata skerpi di un calidad halto. Riba e foto bo por mira 
hopi cla e exprecion di e momento. E potret a wordo scohi pa aigun Master di 
Aruba Taekwondo Bond hunto cu un fotografo inactivo y tambe representante 
di Brazil Taekwondo y tur a mira e potret di Alvin como esun ganador. 
Pabien SportsAruba / Solo di Pueblo cu e logro aki y prepara pa e 
siguiente ana pasobra e precion lo ta halto. Ningun fotografo a gana 
esaki pa dos ana sigui. Den www.sportsaruba.com por mira varios 
potret di Alvin Werleman. 


Graduadonan di Avondmavo 


DIAHUEBS anochi 50 studiante di Avondmavo a ricibi nan di¬ 
ploma for di man di director sr. Shonno Maduro. Presente tabata 
sra. Roosleen Oduber, director di Departamento di Ensenansa 
como representante di Minister di Ensenansa sra. drs. M. Lopez- 
Tromp. 

E studiantenan a ricibi nan cijferlijst for di e director adhunto 
di San Nicolaas sr. Gerry Pepermans y director adhunto di 
Oranjestad sra. Natalie Carlo. 

Varios docente di San Nicolaas y Playa a presenta e anochi alegre 
aki cu a ser deleita cu musica di Francis y Francella Jacobs y su 
rumannan. Directiva di Avondmavo ta felicita e 50 graduadonan 
un biaha mas y ta desea nan hopi exito den nan futuro carera. Ai- 
leen Wout a caba como e mihor graduado di San Nicolaas y Elver 
Brunal Causil como e mihor graduado di Oranjestad. 



Awor hungadornan por gana un auto hungando 1 een! 


Slot-machinenan di auto nobo a yega den Crystal & Seaport Casino 


E no ta un secreto mas, tur hende 
a tuma nota cu e slot-machinenan 
di auto den Crystal & Seaport Ca¬ 
sino ta regalando auto tras di otro 
ultimamente. Nan ta conoci pa ta e 
machinenan di mas “los” na Aruba. 
Ta bon pa recorda tur hende, cu den 
apenas 6 luna di e ana aki, ya caba nan 
a regala no menos di 9 auto nobo. Ta 
trata aki di 2 Mitsubishi Outlander, 3 
Suzuki Swift, 3 Toyota Yaris y 1 Ford 
Mustang. Tur esaki sin lubida e dos pi- 
lotonan Venezolano cu aigun dia pasa 
a sa di gana na aigun slot-machine 
den Crystal Casino y a Sali hunto cu 
$35.000 den nan man. Hecho ta cu 
e slot-machinenan den tanto Crystal 


como Seaport Casino ta e ultimonan 
den technologia moderno, ekipa cu 
e sistema di “ticket in - ticket out”. 
E machinenan nobo cu ta permiti e 
hungadornan hunga diferente wega 
cu diferente denominacion tambe ta 
bon presente den ambos casino, di 
cual mayoria ta gelink na un netwerk 
di premionan progresivo halto. 

Pero e bon noticia mes ta cu e slot- 
machinenan nobo pa gana auto a caba 
di yega den e dos casinonan di mas 
grandi y cu mas suerte na Aruba. E 
slot-machinenan aki ta haci e proceso 
di gana un auto ainda mas atractivo 
y sigur facil. Den pasado e hungador 


mester hunga e bet maximo den e 
slot-machine pa por bini na remarke 
pa por gana e auto nobo. Esaki ta nifi- 
ca cu den Seaport Casino e lo mester 
tin 3 quarters den e machine y den 
Crystal Casino e lo mester tin 3 dollar 
den e machine pa gana e gran premio. 
Pero e sistema ey a cambia awor! Cu 
solamente 1 een den e machine bo tin 
chens di gana un Suzuki Swift den 
Seaport Casino y cu solamente 1 dol¬ 
lar lo bop or gana un Mitsucbishi Out¬ 
lander den Crystal Casino. Ta par se di 
berdad cu e machinenan a bira loco. 
Crystal Casino ta habri 24 ora pa dia 
mientras cu Seaport Casino ta habri 
te den oranan lat di marduga. 

Homber cu no kier paga pa cerbes ta 
maltrata trahado cu asbak 


POLIS ta bay diasabra madruga na un bar restaurant na Bubali, pa un maltrato. N’e sitio nan ta 
papia cu e trahador RS., kende ta bisa cu e homber R.R.T a maltrate cu un asbak. E ta bisa polis cu 
e homber a pidi un cerbes, pero no kier paga. 

Ora cu el a kita e boter di cerbes for di dje, e homber a rabia y a coy un asbak y a dal’e cune den su 
frenta. Polis a nota cu e RS. su frenta tabatin un golpi riba dje. 

Mirando cu ainda R.R.T. tabata n’e sitio, polis a detene pa maltrato cu arma. Polis a bisa RS. p’e bay 
poli p’e haya un carta, p’e bay duna keho na Recherche. 


Homber bao di influencia ta stroba polis 

di haci nan trabao 

POLIS diasabra madruga, pa 4.30, tabata na final di Caya Betico Croes, y tabata duna dos quadracer 
boet. N’e momento ey, e homber N.S. a yega cerca y a cuminsa zundra y insulta e polisnan. 

Polis varios biaha a hala su atencion y a bis’e pa laga nan traha nan trabao, p’e bay for di eynan. E 
no kier tende y a sigui insulta polis. 

Debi cu e tabata bao di influencia di alcohol tambe, polis a detene. Pero el a resisti su detencion y 
a bringa cu e polisnan formal. Cu aigun bati di klop a logra domine y a hibe warda, unda el a haya 
un cuatro gratis.. 


Pareha hoben 




cu problema 


ASISTENCIA di polis a wordo 
pidi diadomingo madruga pa 
2.30, na Adriaan Lacle Blvd., 
unda lo tin un muher ta grita. 
Ora cu polis a yega n’e sitio 
indica cu ta un lugar den con- 
struccion, nan ta mira un auto 
para, y den dje dos homber y un 
muher sinta. 

E muher tabata grita formal. 
Ora cu nan a mira auto di polis, 
nan kier a core bay, pero polis 
a bisa nan pa nan keda para. 
Polis a papia cu un di e mucha 
hombernan cu tabata den e 
auto, C.E.V. naci na Colombia 
di 18 aha, y e ta bisa polis cu e 
mucha muher E.M.V.naci Co¬ 
lombia di 18 aha, ta su amiga, 
y nan ta biba hunto. 

E ta bisa polis cu nan a haya 
problema como cu el a gara 
E.M.V. cu otro homber. E mucha 
muher tabata grita y no kier a 
bay cas cu C.E.V. 

Polis tambe a purba papia cune 


y convence p’e bay cas, pero e 
no tabata razona. Ora cu polis a 
bay papia cu e otro homber den 
auto, e muher a cuminsa bira 
romantico y a cuminsa brasa y 


sunchi su amigo. 

Polis papia cu e dos hombernan 
y a bisa nan pa hiba e muher cas, 
kende supuestamente tabata 
bao di influencia di alcohol. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


‘Mi ta confia den bo grasia, 
mi curazon ta hubila bo salbacion. 


Ps. 13:5 


Cu honda pena pero conforme cu boluntad di Dios, nos ta 
anuncia fayecimento cristian di: 


Sra. Vda. Pearl Oli ve 
Poulina-Brathwaite 

mihor conoci como: “ Daisey of Pol ” 
na edad di 78 ana 



Dia y ora di entiero lo wordo 
anuncia despues. 


Homber ta haya kap cu 
boter den su cabes 

PRESENCIA di polis a wordo pidi diabierna madruga pa 4.30, 
banda di Bongo Bar, unda lo tin un persona grandi cu herida na 
su cabes. Ora cu polis a yega nan ta topa cu e homber I.W. di 75 
aha, y a mira cu e tabata sangra na su cabes y su camisa tabata tur 
na sanger. Polis a papia cu testigo, y nan a bisa polis cu t’e homber 
Billinghurst a dal e bieu cu un boter. 

Polis a busca Billinghurst, pero no a topa cune. Polis a yama am¬ 
bulance pa hiba I.W. poli pa tratamento, pero el a nenga di bay. 
Mirando cu e ta un paciente di nervio, polis a papia masha hopi 
cune, pa convence p’e por bay tuma tratamento. 

Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 



“ Sehor ta mi wardador, mi no tin falta di nada; 
Den cunucu di yerba berde, E ta ponemi sosega.“ 
Ps. 23:1,2 



Cu inmenso tristeza na nos 
curazon, nos ta participa 
fayecimento di: 

Luz Rivera 

Dia, ora y lugar lo wordo 
anuncia despues. 







Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


n 



GRADICIMENTO / INVITACION 
Na nomber di su esposa, yiunan, rumannan y demas famia 
nos kier a gradici un y tur 

Cu a compana nos na momento di fayecimento y entiero di 
nos difunto stima: 

Sr. Gilberto 
Feliciana 

66 Betty” 

Un gradicimento special ta bay na : 

Aurora Funeral Home pa e atenshon 
y bon servicio. 

Sra. Delia Willems y Gerente y Staff 
di Key Largo Casino. 

Alavez nos ta haci invitacion pa tres (3) Santo Sacrifico di 
Misa: 

Dialuna 7 di juli pa 7’or di anochi na misa Sta. Filomena. 
Diaranzon 9 di juli pa T or di anochi na Misa Sta. Filomena 
Diasabra 12 di juli pa T or di anochi na Misa Sta. Filom ena. 
Despues di ultimo misa tin un Rosario na cas Paradera # 101-C 
na cas 

di su yiu Gilbert. 

Den nomber di su Senora,yiunan, rumannan y demas famia. 

Kiwanis Key Club Colegio 
Arubano rumbo pa Denver, 
Colorado dialuna dia 7 di juli 

DIA 1 di juli a tuma lugar e sorteo di rifa di Kiwanis Key Club 
Colegio Arubano pa recauda fondo pa aisti na un congreso edu- 
cativo na Denver, Colorado. E premionan a wordo entrega na e 
ganadornan dia 3 di juli y esey a tuma lugar na Casa del Mar. 
Danki na esnan cu a copera cu Kiwans Key Club cu rifa. 
Sin e ayudo ey no lo tabata posibel cu e miembronan lo 
bay afo. 


STICHTING VOOR VOLKSHYGIENE VAN 


Het Wit Gele Kruis Aruba 

Sinds 1959 ben dienste van de Arubaanse gemeenschap 
Tel: 5324444/Fax: 5324411 



Ora bo tin diabetis tipo 2, bo curpa no ta produci suficiente 
insulina of bo curpa no por usa e insulina na un bon 
manera. 

E consecuencia ta cu demasiado sucu ta keda den sanger. 
Esaki por dunabo kehanan manera hopi sed,cansancio, 
unrina hopi,un bistå nebulosa. 

Pa termino largo bo por haya problemanan cu adernan y 
nervionan. Remedi so no ta yudabo suficiente. Pone 
atencion riba kiko bo ta come y bai move! 


Pa mas informacion : 582-4444 


Asistencia di polis pa 
asunto di maltrato 

POLIS ta bay diadomingo madruga den careda di 1.30 na un 
cas na Sabana Blanco, pa un caso di maltrato. Ora cu polis a yega 
n’e cas, nan ta mira un homber para den porta, tur na sanger. 
Tambe nan ta mira cu e porta di cas ta habri y tur cos den e cas 
tabata reboltia. Polis a papia cu e muher M.M.G. naci na Aruba 
di 53 aha y tambe cu R.M.F. di 57 aha. Tur dos a bisa polis cu e 
homber L.F.S.P. naci na Venezuela di 29 aha, a maltrata nan.. 
M.M.G. ta bisa cu e homber a dal’e cu mokete den su cara. 

E ta bisa cu e homber a choca e muher R.M.F. Dor cu el a bringa 
cu e homber el a logra los. Polis a bisa nan pa nan bay poli pa 
tratamento y despues pa duna keho conra L.F.S.P. kende a keda 
deteni y hiba warda. 

noticia@awemainta.com 

Iservicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Botica Ferguson 
Paribadi Brug: Botica Seroe Preto 

h Dokter na Warda m 

Pabou di Brug: dr. Michel Mungra 
Pariba di Brug: dr. Brigida Every 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor iTokoT Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 








































































































AWEMcrinta I Dialuna 7 di Juli 2008 


Local 129 



Cat's in the Cradle 

Un di e cancionnan mas conmovedor cu a yega di worde 
scirbi ta 'Cat's in the Cradle', pa Harry Chapin (t). 

E palabranan di e cancion aki ta conta e storia di un tata 
cu tin tur bon intencion pa cu su yiu homber hoben, pero 
semper tin viahenan pa haci of cuentanan pa paga. Y e 
tata ta haya su mes buscando un salida. 

"Ki ora bo ta bin cas, papa?. "Mi no sa ki ora, pero mi lo 
t'ey cubo, mi yiu. Bo sa cu e ora nos lo pasa bon". A pesar 
di tur e desapuntonan, e mucha homber ta stima y admira 
su tata. Tur ora e ta bisa: "Mi lo ta mescos cubo, papa. Bo 
sa cu mi lo ta mescos cubo". 

Pero tempo a pasa, y e mucha homber ta bira un hoben 
adulto.E prioridadnan di e tata awor a cambia. E lo desea 
di bishita su yiu cu a crece, pero awor ta e yiu su turno pa 
busca salida. . 

"Bo sa, mi trabao nobo ta strobami, y e muchanan tin 
griep. Pero mi ta contento di por a papia cubo, papa. 
Tabata great pa papia cubo". 

Mientras e tata ta cera e telefon, e ta realisa e tragedia. 
"E'la crece bira mescos cumi. Mi yiu ta mescos cumi". 

Mi ta spera sinceramente cu tur tata cu tende e cancion aki 
tuma su mensahe na serio. 

E ananan cu nos ta pasa cu nos yiunan mientras nan ta 
crece ta demasiado precioso pa tira afo. Ban usa nan 
inteligentemente, pa ora e tempo yega pa nos mira bek 
riba nos bida, nos por haci esaki cu satisfaccion y no cu 
duele. (Na memoria di Harry Chapin, mi ta bisa danki na e 
recordatorio aki cu semper ta valido). 




PATUR FIESTA 
PA MUCHA 
YAMA 

5923523 / 5S3S769 


Cambio den programacion na 
Radio Galactica 


A bin un cambio den programacion na Radio Galactica 99.9 FM 
solamente pa e siman aki na unda e programa Cosnan Strano cu ta 
wordo presenta tur Dialuna anochi for di 8’or te cu 10’or di anochi 
pa Sr. Jimmy Oduber ta cambia pa Diamars anochi y e programa 
musical Marcos Musical Express presenta pa e famoso locutor y 
Aruba’s Master DJ Marcos Enrique Bislip ta cambia pa Dialuna ano¬ 
chi pa 8’or te cu 12’or di anochi. E cambio aki ta conta solamente 
pa e siman aki.Tambe nos kier a participa na comunidad arubano 
cu entrante Diahuebs awor y tur Diahuebs anochi Marcos Bislip lo 
ta den aire na Radio Galactica 99.9 FM. for di 10’or 
te cu 12’or di anochi.Keda pendiente Radio Galactica y Marcos 
Bislip tin mas sorpresa na caminda. 


Stichting Arubaanse 
Carnival (SAC) ta bisa 
DANKI na PUEBLO DI 
ARUBA en GENERAL 
cu e MEGA BINGO! 


STICHTING Arubaanse Carnaval ta duna un Danki na tur e Radio 
Emisora, Radio Locutornan, Prensa en general, Comerciantenan, 
Dokternan, Oficina di Abogado, Oficina priva, na cada un persona 
Carnavalesco y na Henter e Pueblo di ARUBA cu a yuda SAC di un 
of otro manera cu a haci e MEGA BINGO algo grandi! SAC kier pidi 
tambe desculpa si tabata tin cualquier inconviniencia, di errornan 
nos ta siha. Mas den Siman SAC ta anuncia su proximo actividad 
pa cu e Carnaval 55. Un biaha mas HOPI HOPI DANKI! 


TIPO Dl CAMBIO OFICIAL 

Valido pa 07 juli 2008 


Placa Extranhero 

BankRaperen 

Wssekrv Cheque 

ReisChequeen 

OwerBoekingen 

Berta 

na 

Pltiico 

US Dollar 

1.77 

178 

1.80 

CAN Dollar 

1.73 

175 

1.77 

Engelse Pond Sterling 

3.47 

3.52 

3.58 

Z/\teetse Frank per CHF. ICO 

173.27 

173.99 

174.79 

NedArt GUden perANG. 100 

98.00 

100.00 biljdten 100.20 
chq./Ouerboeking 100.00 

J apanse yen perj PY. 10.000 

165.31 

16682 

16850 

EiroperXEU. 100 

276.58 

279.11 

281.91 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

HØJ Aries 21 Mrt - 20 Apr 

Relacionnan laboral ta tenso awe, 
no tin espacio pa dos, dus bo mester actua 
pa ta esun cu ta gana. 

fÉS ’auro 21 Apr - 20 Mei 

W* Bo tin dilanti bo un incidente dificil 
cu un superior. Cierto persona ta purba 
convencebo pa mira cosnan na su manera. 
C omo cu bo ta terco, evita e incidente. 

Geminis 21 Mei-20Jun 

Un problema di placa finalmente ta 
keda resolvi, cualtabata danki na intervencion 
di terceronan. Consehonan di profesionalnan 
ta mas cu bon bini. 

^Cancer 21 jun-20jui 

Bai paso a paso independiente di e 
tamano di e tarea cu ta ocupabo. Planetanan 
lo mando pronto aigun apoyo extra. 

Leo 21 Jul - 20 Aug 

Atende e detayenan, bo por lubida 
algo importante. Si bo lubida algo escencial 
lo bo mester cuminsa full di nobo. 

J Virgo 21Aug-20Sep 

Awor bo no ta mucho eficiente, pero 
si hopi motiva. Awe bo tin ideanan, pero bo 
no ta e ehecutor. 

Libra 21 sep-2ookt 

Bo no ta percibi e cuadra general 
pasobra bo ta hoga den detayenan. Bai 
bek un poco y purba di wak e cosnan mas 
claramente. 

t £3 Scorpio 21 okt - 20 nov 

5JP 0 Basta di ripiti loke e otronan ta haci. 
Bo mester establece bo propio metodonan di 
trabao, esey lo dunabo motivacion nobo. 

Sagitario 21 n ov - 20 Dec 
jfiy Bo por cuminsa tuma e cosnan den 
bo propio mannan y purba di resolve un 
problema profesional. A pesar di e ultimo 
resultado no tur costa na bo alcance. 

Capricornio 21 Dec 20j an 

■P^ Cierto persona ta splicabo cierto 
cosnan cu por yudabo compronde e tema 
global. Pa aigun motibo bo no ta move. 
Planetanan lo dunabo un chance pronto. 

Aquarius 21 jm 2 Fei 

Un tema practico y organizativo 
mester bo intervencion pa evita cu e cosnan 
deteriora y sali for di man. Mustra bo 
calidadnan di lider. 

PiSCiS 21 Feb- 20 Mar 

Wjjr Asuntonan financiero ta mustra 
favoreci y bo por logra awe un bon trato. 
Sigura bo mes di inclui plannan futuro den bo 
baloracion global di e situacion. 

Saint-Brieuc, FRANCIA: E Spano Alejandro Valverde (C) ta core den e grupo durante e segundo etapa di 164,5 km di e 2008 Tour de 
France entre Auray y Saint-Brieuc. E Norwego Thor Hushovd a gana e etapa over di e lider di e team di Luxemburg Kim Kirchen. 


Tiara Air ta orguyoso pa entrega 

Dobel Certificacion 



pa TJ 

CLIFTON TJ Ahlip a caba di 
pasa un dobel certificacion y 
el a wordo premia cu e docu- 
mentonan oficial durante un 
ceremonia casual na e oficina 
principal di Tiara Air, situa na 
Wayaca. Hefe di Piloto Aldrin 
Wever a entrega e certificadon- 
an di Bombardier Aerospace 
Training School, unda TJ a pasa 
su examennan exitosamente, na 
e Shorts SD3-60 Pilot Ground 
School y Maintenance School, 
cualificando e pa airframes, 
sistemanan y Motornan di Pratt 
& Whitney. Riba e potret por 
mira e momento di celebracion 
na Tiara Air. E compania su 
Gerente di Accountable, Hubert 
Zievinger, ta raporta cu TJ su 
strepinan di piloto, como prome 
officier, lo wordo entrega na dje 
aki poco tempo, cu un ceremo¬ 
nia separa. 


Nos Mundo Loco 


Homber ta scapa 
beer di hoga 

Un oficial di e departamento di pesca 
y cria di Florida a tuma su bida den su 
man ora e a bula den lama pa salba 
un beer di hoga. 



E beer droga a core den awa 
despues di a wordo tira cu un 
traquilisante. 

Adam Warwick a realisa cu e beer 
tabata den peliger, a kita su paha, a 
keda den su paha di abao y a bula 
den lama y a pone su brasa rond di e 
bestia su neck y wante riba awa. 

E criatura feroz pero droga a permiti 
su mes di wordo rescata y Warwcik 
a ricibi sulamente aigun rasca. 

E beer a cana drenta den un area resi- 
dencial buscando cuminda promer di 
a wordo tira cu un traquilisante pa un 
tirador di e departamento. 

Warwick di 29 aha a bisa di tabata 
sorprendi di con grandi e bestia ta¬ 
bata. 


"Mi no tabatin niun idea den kiko mi 
tabata hincando mi mes. E tabata un 
decision tuma sin pensa.” 

"Mi tabata landa bai serca di e beer 
pa preveni e di landa bai den awa 
mas profundo. E tabata perdiendo 
funcion di su mannan y pianan y 
tabata obviamente den problema,” 
Warwick a bisa. 


Despues di a trece e beer canto, 
esaki a ser hinca den un truck di e 
departamento. 


E a ser hiba na un bos serca di Lake 
City y a ser poni den libertad. E a 
ser aparentemente laga sin ningun 
trauma pa su experiencia. 

De Palm Island tambe a celebra 4th of July 



DEN un ambiente divertido 
y unico, tur hende a disfruta 
di e 4th of July Independence 
day na De Palm Island. Entre 
otro, muchanan di skol tambe 
a goza. De Palm Island tabata 
tin un menu special selecta pa 
e dia aki, consistiendo di un all 
you can eat buffet cu platonan 
favorito Mericano. Entre otro 
tabatin Texan Style BBQ Ribs, 
Roastbeef , un variedad di 
salada y postre delicioso! Spe¬ 
cial traha pa e dia aki tabata tin 


un bolo decora cu e bandera di 
Merca. Tur esaki a wordo pre- 
para pa Taste of Belguim. 
Como actividadnan special 
tabata tin footbol, volley y 
baseball, unda tur hende por a 
participa y goza di e atardi. Ade- 
mas por a disfruta di e varios 
otro actividadnan cu De Palm 
Island tin di ofrece. Entre otro 
e waterpark, snorkeling, y Se- 
atrek. Pa esnan cu tabata kier a 
releha tabata tin oportunidad di 
tuma un massage na ‘Sun Rise 



Graduacion y Feria na Little Einstein’s Daycare Center 



UN otro aha ya a pasa, y cu 
orguyo Little Einstein’s Daycare 
Center ta anuncia cu seis di nos 
“Einsteins” lo gradua pronto, 
y otro aha escolar nan lo sigui 
pa kleuterschool. Cu un aha 
preparatorio na Little Einstein’s 
pa kleuter, Lorraine Nedd (Mon 
Plaisir), Quimey Carmona (Nos 
Paraiso), Morris Hoveling (Arco 
Iris), Jolina Dedier (Mon Plai¬ 
sir), Presley Paris (Mon Plaisir- 
october) y Frederick Nuboer 
(Mon Plaisir - december) sigur 
lo resalta den nan prestacion 
na kleuter. Diabierna dia 4 di 
juli a celebra e graduacion y 
otorgamento di diploma na nos 
“Little Einsteins”. 

Little Einsteins ya ta conoci di 


ta traha cu gruponan chikito di 
mucha. Asina nos por garantisa 
e atencion personal pa cada 
mucha. Nos gruponan ta wordo 
reparti segun e nivel di desaroyo 
di cada mucha. Nos filosofia ta 
pa duna cada mucha e espacio 
necesario y libertad pa den un 
ambiente cu bon supervision, y 
programa balansa, e mucha por 
sigui desaroya su mes. 

Little Einsteins ta para tras 
di e filosofia cu e desaroyo 
di muchanan di edad di 0 pa 
6 aha ta esun primordial. E 
desaroyo den e periodo aki ta 
forma e base pa tur cos cu nan 
lo siha den nan ananan te cu 
adulto. Cu e pensamento aki, 


Little Einstein’s a desaroya su 
vision/ filosofia di semper tene 
su grupo chikito pa asina por 
duna cada mucha e calidad 
mas halto di atencion pa cu su 
desaroyo. 

Pa realisa su filosofia Little Ein¬ 
stein’s Daycare Center ta com- 
prometi na tene e scol chikito. 
E cantidad maximo di mucha cu 
lo por bin Little Einstein’s e aha 
venidero lo ta 30. Y lo tin 4 of 
mas lider presente pa sigura tur 
nos muchanan e atencion per¬ 
sonal. Nos ta tuma mucha di 0-4 
aha parti mainta of ful dia. Nos 
ta tuma muchanan te cu 6 aha 
parti merdia tambe. Pa nos, scol 
tin e sentido di cas, loke tambe 


ta contribui na e desaroyo di nos 
muchanan, ta importante pa 
nos pa e mayornan tambe sinti 
nan mes na cas serca nos. 
Durante nos aha escolar nos a 
crece como un famia. Lidernan, 
mucha, mayor ydemas familiar 
y conocirnan a participa cu nos 
den tur nos tema y buitendag- 
nan cu nos a organisa durante 
e aha. Pa cera nos aha escolar 
e aha aki conhuntamente nos 
a organisa un Feria, cu a tuma 
lugar ayera, diadomingo, dia 6 
di juli, na nos adres, Margriet- 
straat #1 (entre Nagico y Awe 
Mainta). Tabata tin weganan 
popular manera tiramento di 
bleki, visspel, dinojump, face 
painting. Bambam di Donkey 




Sanctuary tambe tabata pre¬ 
sente pa nos muchnan por a 
core riba dje. Tabata tin cum- 
inda, snacks, musica y mucho 
mas. 

5 de Julio conmemora 
na Aruba tambe 


DIASABRA mainta, Gobernador, miembronan di Gabinete Oduber, Parla- 
mentarionan y otro invitadonan tabata presente na Plaza Simon Bolivar, unda 
tur ana ta tuma lugar e tradicional conmemoracion di 5 de Julio, e di 197 ana 
di declaracion di independencia di Venezuela. Prome Minister Nel Oduber, a 
pone un krans na nomber di pueblo Arubano. Despues di e parti oficial, a sigui 
un recepcion chiquito riba e plaza mes. E tabata un mainta ameno. Pabien un 
biaha mas Pueblo Venezolano, cu Dia di Independencia di Republica Bolivariana 
de Venezuela. 































































































